title: Puna-Mustat

text: Seura perustettiin 19. maaliskuuta 1941. Seuran nimi periytyy Karjalan ja Viipurin väreistä, punaisesta ja mustasta, ja alkuperäisen seuran, Viipurin Pallonlyöjien lempinimestä (Viipurin ”Puna-Mustat”)1930-luvulla. Viipurin Pallonlyöjissä peliasun värit esiintyivät mustissa paidoissa ja housissa joiden hihansuut ja kaulus olivat punaiset. Tarinan mukaan nimeä ehdotti 1930-luvun alun VPL:n pelaaja Aulis Hakala.


title: Puna-Mustat

text: Seuran ensimmäisenä puheenjohtajana toimi kouluneuvos Väinö Lahtinen. Toiminta alkoi ripeästi ja muut johtokuntaan kuuluneet olivat myös tunnettuja pesäpallopiiristä. Varapuheenjohtajana toimi Enson Kisailijoiden, Pesäpalloliiton Viipurin piirin toimintaa 1930-luvulla hoitanut Antti Vänskä. Sihteerinä toimi Uolevi Lamppu jonka lisäksi johtokuntaan kuuluivat myös Osmo Kupiainen, Reino Pesonen, Unto Savolainen, Lasse Salminen ja Vilho Nordström.


title: Puna-Mustat

text:
Seura peri 1941 suursarjan paikan 1939 sarjassa pelanneilta Viipurin Kisa-Veikoilta ja Enson Kisalijoilta joiden kotipaikka oli menetetty sodan seurauksena. Puna-Mustien katsottiin näin ollen jatkavan näiden seurojen toimintaa. Seurassa pelasi pelaajia myös muista Karjalan alueen menetetyistä seuroista, ainakin Antreasta, Hiitolasta, Salmista ja Terijoelta. Ensimmäisen kauden joukkueeseen kuuluvat pelaajat olivat lähes kaikki viipurilaisia: Lauri Salminen (lukkari), Viljo Pyykkö (lukkari/3-vahti) , Reino Pesonen (sieppari), Reino Salovaara (1-vahti), Sulo Kirsi (2-vahti/lukkari), Pentti Toropainen (polttaja), Aimo Jokinen (2-vahti/3-vahti), Unto Savolainen (2-varavahti), Tauno Salovaara (2-varavahti/3-varavahti), Pekka Uosukainen (koppari), Pentti Pukero (polttaja), Lauri Parkkinen (3-varavahti), Rantanen (sieppari).
Ensimmäisellä kaudella Puna-Mustilla oli kasassa kolme joukkuetta: kaksi miesten joukkuetta ja yksi alle 18-vuotiaiden juniorijoukkue. Seurahistorian ensimmäiset ystävyysottelut käytiin Työväen Mailapoikia vastaan.Puna-Mustat pelasivat historiansa ensimmäisen virallisen sarjaottelun Suursarjassa 18. toukokuuta,1941 vieraskentällä Lauritsalassa. Ottelussa oli vastassa Etelä-Saimaan Kisa. Vastaperustettu Puna-Mustat ehti pelata sarjassa vain neljä ottelua, kun jatkosota keskeytti sarjan ja vei pelaajat rintamalle.


title: Puna-Mustat

text: Jatkosodan jälkeen pesäpallotoiminta Helsingissä jatkui. Urheiluvälineistä syntyi kuitenkin pulaa. Pelipaitojen puuttuessa päätettiin toimintaa jatkaa Hukkien nimissä, joilta paidat löytyivät. Hukat oli viipurilaisten, Viipurin Palloseuran entisten jäsenten vuonna 1942 Helsingissä perustama seura, joka pelasi jääpalloa ja jalkapalloa. Hukat perustettiin kun Viipurin Sudet siirtyi takaisin Viipuriin ja Helsinkiin jääneet eivät halunneet siirtyä paikallisiin seuroihin.


title: Puna-Mustat

text: Vuoden 1945 mestaruussarjan osallistuvat joukkueet ratkaistiin neljässä karsintasarjassa. Hukat oli mukana läntisen alueen toisessa lohkossa. Hukat sijoittuivat viiden joukkueen yksinkertaisessa sarjassa kolmanneksi. Hukat pelasi muiden karsintalohkojen kolmansia vastaan karsintaturnaukset, joiden voittaja pääsi vielä mukaan Suursarjaan. Hukat voitti kaikki kolme otteluaan ja paikka sarjassa varmistui ottelussa Helsingin Kullervoa vastaan. Suursarja alkoi Heinäkuun lopussa ja Hukat sijoittui sarjassa lopulta neljänneksi. Vaikka Hukkien kotipaikka oli jaon mukaan Lännen alueella, sen pelaajat edustivat Itä-Länsi-ottelussa Itää Viipurin perinteiden mukaisesti. Idän joukkueeseen Hukista valittiin lukkariksi Lauri Salminen, 1-vahdiksi Nils Hagman ja koppariksi Rainer Nuutinen.


title: Puna-Mustat

text: Kaudella 1946 uusia pelaajia olivat Tuhkanen ja Lahden Mailaveikoista siirtynyt Lauri Ritvola. Kauden kulkua haittasi Hesperian kentällä ollut peruskorjaus joka valmistui vasta syksyllä. Kotiottelut pelattiin Kaisaniemen kentällä. Heikon kevätkauden mennessä alakanttiin lopullinen sijoitus oli sarjan puolivälissä. Itä-Länsi-otteluun joukkueesta valittiin Unto Liukkunen, Reino Pesonen ja Lauri Salminen. Salminen pelasi lukkarina myös Liitto-Lehdistö-ottelussa Lehdistön joukkueen parhaana ulkopelaajana.


title: Puna-Mustat

text: Vuonna 1962 joukkueen lukkari Heikki Kujala valittiin vuoden lukkariksi ja seuraavana kesänä seura saikin ensimmäisen SM-mitalinsa. Kesällä 1964 seuran lyöjätykki Uuri Ståhlhammar voitti lyöjäkuninkuuden ja valittiin myös vuoden pesäpalloilijaksi. Kaudella 1965 oli kuitenkin edessä putoaminen suomensarjaan.


title: Puna-Mustat

text: 1966 PuMu jälleen voitti suomensarjan lohkonsa ja nousi mestaruussarjaan. 1967 mestaruussarjassa joukkue sijoittui seitsemänneksi pystyen napsimaan pisteitä kaikilta mitalijoukkueilta, Ulvilalta (hopeaa) jopa kaikki neljä. Ainoa joukkue, jolta PuMu ei pinnaakaan saanut oli pykälää huonommin sijoittunut Halsuan Toivo. Kesällä 1968 PuMu:n kohtalona oli mestaruussarjan viimeinen sija, vaikka pisteitä oli kokonaista 12. Tämä tiesi jälleen sarjatason vaihtumista pykälää alemmas.


title: Puna-Mustat

text: Puna-Mustat nousi kuitenkin välittömästi takaisin mestaruussarjaan kaudeksi 1970. Seuraavana kautena tulikin sitten jo pronssiset mitalit. 1972 putoaminen oli jälleen lähellä ja sarjapaikka varmistui vasta uusintaottelun kautta. Vuonna 1973 kolahtikin sitten jättipotti, kun seura voitti Suomen mestaruuden, senkin uusintaottelussa. Seuraavalla kaudella edessä olikin sitten jälleen putoaminen.


title: Puna-Mustat

text: Kaudella 2006 miesten joukkue sijoittui Ykköspesiksessä kahdeksanneksi ja naisten joukkue oli Suomensarjan etelälohkon runkosarjan toinen. Naiset karsivat pääsystä Ykköspesikseen, mutta hävisivät Hämeenkyrön Räpsälle.


title: Puna-Mustat

text: Kaudella 2007 miesten joukkue jäi Ykköspesiksen etelälohkon viimeiseksi ja putosi näin ollen kaudeksi 2008 Suomensarjaan.


title: Puna-Mustat

text: PuMu pelaa kotiottelunsa Meilahden kentällä.


title: Puna-Mustat

text: Lyöjäkuningas:


title: Puna-Mustat

text: Etenijäkuningatar:


title: Puna-Mustat

text:
Lyöjäkuningatar:
Vuoden lukkari:


title: Puna-Mustat

text: Vuoden pesäpalloilija:


title: Puna-Mustat

text:
Miehet
Naiset


title: Formula 1 -kausi 1964

text: Formula 1 -kausi 1964 oli 15. Formula 1 -kausi. Se alkoi 10. toukokuuta ja päättyi 25. lokakuuta 1964 kymmenen kilpailun jälkeen. Kuljettajien mestaruuden voitti John Surtees, ja valmistajien mestaruuden Ferrari.


title: Formula 1 -kausi 1964

text: Vuonna 1964 kuljettajan loppupisteisiin laskettiin kuusi parasta kilpailua.


title: The Great Rock ’n’ Roll Swindle (soundtrack)

text: The Great Rock ’n’ Roll Swindle on brittiläisen punkyhtye Sex Pistolsin 26. helmikuuta 1979 julkaistu soundtrackalbumi. Se on soundtrack yhtyeen elokuvasta "The Great Rock ’n’ Roll Swindle".


text: "The Great Rock ’n’ Roll Swindlea" pidetään jossain määrin Sex Pistolsin toisena albumina, vaikka yhtyeen "Never Mind the Bollocks, Here’s the Sex Pistols" olikin sen ainoa studioalbumi. Albumilla esiintyy Sex Pistolsin lisäksi muitakin artisteja. Se sisältää muun muassa yhtyeen basistin Sid Viciousin version kappaleesta ”My Way”.


title: Morquion oireyhtymä

text: Morquion oireyhtymä on pienikasvuisuutta ja liikuntarajoitteisuutta aiheuttava niin sanottu kertymätauti. Siihen liittyy hermoston ja sydäntoimintojen vaurioita, mutta älykkyys on normaali. Kuulovammaisuus on yleinen, ja sarveiskalvoon syntyy iän myötä samentumia. Se johtuu useamman entsyymin vaurioitumisesta. Se on parantumaton, mutta sitä voidaan helpottaa leikkauksilla. Morquio on erittäin harvinainen perinnöllinen sairaus, ja se johtaa ennenaikaiseen kuolemaan 30–40 ikävuoden tienoilla.


title: Morquion oireyhtymä

text: Noin yhdellä 400 000:sta englantilaisesta on se. Suomessa syntyy koko MPS-ryhmän tauteihin sairastuneita vuosittain 1–2, ja potilaita on Suomessa yhteensä noin 20, toisen lähteen mukaan elossa olisi 36.


title: Morquion oireyhtymä

text: Tauti kuuluu mukopolysakkaridooseihin eli MPS-tauteihin, ja se on tyyppiä MPS-IV.


title: Morquion oireyhtymä

text: Taudin kuvasivat toisistaan riippumattomasti vuonna 1929 Luis Morquio Montevideossa Uruguayssa ja James Frederick Brailsford Birminghamissa Englannissa.


title: Montecristo

text: Montecristo on pieni italialainen saari Välimeressä Korsikan ja Manner-Italian puolivälissä, etelään Elbasta ja länteen Gigliosta. Saari on leveimmillään 4,08 kilometrin levyinen. Se kuuluu Toscanan saaristoon, ja tunnetaan varmaankin parhaiten Alexandre Dumas'n romaanin "Monte-Criston kreivin" tapahtumapaikkana. Saari ei kuitenkaan todellisuudessa vastaa romaanin kuvausta.


title: Montecristo

text: Monte Cristo tarkoittaa italiaksi "Kristuksen vuorta". Legendan mukaan Palermon piispa Mamilian (joka pakeni sinne vandaaleja vuonna 445) voitti siellä lohikäärmeen ja vaihtoi nimen roomalaisajalta peräisin olevasta "Montegiovesta" ("Jovin (Juppiterin) vuori") Montecristoksi.


title: Montecristo

text:
Saari on vaikeapääsyinen, ja Italian hallitus pitää sitä luonnonpuistona. Saarelle pääsee vuosittain vain 1000 vierailijaa.
Saarelle saa rantautua vain Cala Maestran lahteen, jossa on myös saaren ainoa hiekkaranta. Saarta ympäröivällä merialueella ei saa uida, kalastaa eikä ankkuroitua.


title: Montecristo

text: Saarella on asunut vain kaksi vakituista asukasta, jotka huolehtivat suojelualueesta. Sen lisäksi saarella oleskelee kahden viikon vuoroissa "Corpo Forestale dello Stato"n metsänvartijoita mantereelta Follonican kaupungista.


title: Montecristo

text: Saari on Jukka M. Heikkilän romaanin "Juppiterin saari" tapahtumapaikka.


title: Montecristo

text: Saaren historia alkaa rautakaudella. Etruskit hakkasivat saaren tammimetsiä, koska mannermaalla tarvittiin polttoainetta raudan valmistuksessa. Kreikkalaiset antoivat saarelle sen vanhimman tunnetun nimen, Oglasa tai Ocrasia, saaren kallioiden okransävyn takia.


title: Montecristo

text: Roomalaiset tunsivat saaren nimellä "Mons Jovis", ja pystyttivät alttarin Juppiterille saaren korkeimmalle vuorelle; alttarin jäänteitä on yhä nähtävissä. Rooman imperiumin aikana sinne avattiin joitain louhoksia, joista louhittiin graniittia luultavasti läheisten saarten Giglio, Elba ja Giannutri kylien rakentamiseen.


title: Montecristo

text: Neljännen vuosisadan puolenvälin tienoilla saaren luoliin muutti erakkoja, jotka pakenivat Genserikin johtamia vandaaleja; heistä tärkein oli Palermon piispa Mamilian. He kastoivat saaren nimelle "Mons Christi", mistä nykyään käytössä oleva nimi on johdettu.


title: Montecristo

text: Kuudennen vuosisadan alussa paavi Gregorius Suuri alisti erakot benediktiiniensääntökuntaan. Näihin aikoihin rakennettiin saarelle Pyhän Mamilianin luostari. Kirkon saamien lahjoitusten ansiosta sen rikkauksista tuli legendaarisia, ja luolaan, missä pyhimykseksi julistettu Mamilian oli asunut, tehtiin kappeli.


title: Montecristo

text: Vuonna 1216 munkit liittyivät kamaldoliittien sääntökuntaan. Luostarista tuli varakkaiden sukujen lahjoitusten takia erittäin rikas ja voimakas, mikä myös antoi aiheen legendalle saarelle kätketystä aarteesta. Saari kuului aluksi Pisan kaupunkivaltioon, sitten Piombinon. Vuonna 1553 Ottomaani-merirosvo Dragut, matkallaan kohti Elbaa, ryösti luostarin ja orjuutti sen munkit täten lopettaen luostarin toiminnan. Tämän jälkeen saaresta tuli asumaton.


title: Montecristo

text: 1500-luvun puolivälissä siitä tuli yhdessä muun Toscanan saariston kanssa osa Espanjan vasallia Presidin valtiota. Kun Napoleonin johtama Ranskan keisarikunta sortui, saaresta tuli osa Toscanan suurherttuakuntaa.


title: Montecristo

text:
Vuonna 1840 saaren omistajana oli Charles Cambiagi ja tehtiin ensimmäiset yritykset asuttaa saarta. Sitä yrittivät saksalaiset erakot Augustin Eulhardt ja Joseph Keim, jotka joutuivat hylkäämään yrityksen. Vuonna 1843 saapui uusia yrittäjiä aikeinaan viljellä maata saarella: nuori tirolilainen Adolph Franz Obermüller, ja muutaman kuukauden kuluttua ranskalainen Charles Legrand tyttöystävänsä kanssa. Vuonna 1843 yritti myös ranskalainen agrikulturellisti George Guiboud myöskin epäonnistuen. Vuonna 1846 jotkin genovalaiset tekivät samankaltaisen yrityksen. Vuonna 1849 aloittanut ranskalainen Jacques Abrial onnistui viljellä maata saarella kolmen vuoden ajan. Vuonna 1852 rikas englantilainen George Watson-Taylor, osti saaren ja muutti saaren luoteiskulmalla olevan
Cala Maestran puutarhaksi, istuttaen sinne eukalyptusta ja monia eksoottisia kasveja, kuten "Jumaltenpuu", joka nyt vieraslajina on saaren vitsaus. Muutamat saarella olevat rakennukset, kuten Royal Villa, ajoittuvat tälle kaudelle. Vuonna 1860 jotkin Italiaan matkanneet Punapaitoihin liittyneet Englannissa asuneet pakolaiset haaksirikkoutuivat saarelle ja tekivät siellä tuhojaan. Välttääkseen saaren omistajan vahingonkorvausvaateet hallitus näki parhaimmaksi ostaa asumaton saari 3. kesäkuuta 1869 100,000 punnalla.
Vuoden 1878 asuttamisyritysten jälkeen saarelle perustettiin vankila, joka oli osa Pianosan saaren vankilaa.


title: Montecristo

text:
Vuonna 1889 Montecristo annettiin markiisi Carlo Ginorille, joka korjasi Villan ja muutti saaren metsästysmaaksi. Vuonna 1896 Victor Emmanuel III (silloin kruununprinssinä) meni saarelle kuherruskuukaudelleen nuorikkonsa kanssa ja vuoden 1899 jälkeen siitä tuli Victor Emmanuelin yksinomainen kuninkaallinen metsästysmaa.
Toisen maailmansodan aikana saarella oli italialainen varuskunta.


title: Montecristo

text: Useiden vandalisointien ja spekulaatioiden jälkeen saaresta tuli kansallispuisto vuonna 1971. Saari on osa "Parco Nazionale Arcipelago Toscano" – kansallispuistoa.


title: Montecristo

text: Joulukuussa 2011 saarella jo roomalaisajalta peräisin olevien mustarottien kannan ilmoitettiin kasvaaneen jo liian suureksi ja aiheuttavan vaaran saaren muulle eläimistölle. Saaren vaikeakulkuisuuden vuoksi sinne pudotettiin rotanmyrkky-pellettejä, vaikkakin tätä kritisoitiin myrkyn muulle eläimistölle aiheuttaman vaaran takia. Jumaltenpuut aiotaan myös hävittää saarelta.


title: Georgij Alafuzoff

text: Georgij Alafuzoff (s. 15. syyskuuta 1953 Helsinki) on suomalainen kontra-amiraali, joka on työskennellyt huhtikuusta 2013 Euroopan unionin sotilastiedustelun päällikkönä. Vuosina 2007–2013 hän toimi Suomen puolustusvoimain tiedustelupäällikkönä.


title: Georgij Alafuzoff

text:
Georgij Alafuzoff syntyi Helsingissä vuonna 1953. Hänen isänsä perhe on Venäjältä; hänen isoisänsä oli Pietarista Venäjän vallankumouksen jälkeen Suomeen tullut venäläisemigrantti paroni Ivan Alafuzoff. Alafuzoffin äiti on suomalainen. Alafuzoff puhuu äidinkielenään suomea ja sujuvasti venäjää, ruotsia, englantia ja puolaa.
1950-luvulla Alafuzoffin suku piti kiinni venäläisyydestään ja Georgij sai venäläisen kasvatuksen. Hän meni kolmivuotiaana Helsingin suomalais-venäläisen koulun esikouluun. 17-vuotiaana hän kirjoitti ylioppilaaksi Helsingin suomalais-venäläisen koulun lukiosta ja pääsi opiskelemaan venäjän kieltä sekä teoreettista filosofiaa Helsingin yliopistoon. Akateeminen ura jäi, kun Alafuzoff aloitti 2. toukokuuta 1973 varusmiespalveluksensa Utissa. Hän eteni Haminan Reserviupseerikouluun asti. Vänrikiksi hänet ylennettiin vuonna 1974. Samana vuonna Alafuzoff pääsi Kadettikouluun, missä hän hakeutui merisotalinjalle ja kävi Merisotakoulun 45. merikadettikurssin päättäen sen vuonna 1977 ollen kurssinsa kunniamiekan saanut kadettipursimies. Tällöin hänet ylennettiin luutnantiksi. Alafuzoff kiinnostui merisodankäynnistä vasta Kadettikoulussa.


title: Georgij Alafuzoff

text: Kadettikoulun käytyään Alafuzoff nimitettiin opetusupseeriksi Merisotakouluun, jossa hän työskenteli vuodet 1977-1981. Vuonna 1979 hänet ylennettiin yliluutnantiksi. Hän suoritti vuosina 1981-1982 jalkaväen kapteenikurssin, jonka suoritettuaan yliluutnantti Alafuzoff siirtyi vuosiksi 1982-1984 ja 1986-1987 Rannikkojääkäripataljoonan (RannJP) komppanianpäälliköksi. Vuonna 1985 Alafuzoff sai ylennyksen kapteeniksi.


title: Georgij Alafuzoff

text: Alafuzoff meni vuonna 1987 Sotakorkeakouluun suorittaakseen yleisesikuntaupseerin tutkinnon, jonka sai valmiiksi 1989.


title: Georgij Alafuzoff

text: Sotakorkeakoulun jälkeen vuonna 1989 Alafuzoff siirtyi töihin Pääesikunnan tiedusteluosastolle osastoesiupseeriksi, ja jo samana vuonna hän sai ylennyksen komentajakapteeniksi. Alafuzoff oli tässä tehtävässä vuoteen 1992 asti, kunnes hänet komennettiin sotilasasiamieheksi Puolaan ja Unkariin, josta palasi vuonna 1995 jatkaakseen Pääesikunnan tiedusteluosastolla vanhempana osastoesiupseerina vuoteen 1997 asti. Tänä aikana vuonna 1996 Alafuzoff ylennettiin komentajaksi ja hän kävi ylemmän päällystön kurssin (YPK) sekä valtakunnallisen maanpuolustuskurssin.


title: Georgij Alafuzoff

text: Vuonna 1997 Alafuzoff aloitti opintonsa Venäjän yleisesikunta-akatemiassa Moskovassa ensimmäisenä suomalaisena upseerina 20 vuoteen. Venäjän yleisesikunta-akatemia on Venäjän arvostetuin, vaativin ja korkealuokkaisin sotilasakatemia, josta Alafuzoff valmistui erinomaisin arvosanoin. Yleisesikunta-akatemian seinässä on marmoritaulu, johon kirjoitettu vuoden 1999 luokan priimusten nimet. Alafuzoff oli valkovenäläisen upseerin lisäksi ainut ulkomaalainen priimus tuolla luokalla.


title: Georgij Alafuzoff

text: Palattuaan Venäjältä vuonna 1999 Alafuzoff ylennettiin kommodoriksi ja hän toimi Maanpuolustuskorkeakoulussa sen jatkotutkinto-osaston johtajana vuoteen 2001 asti.


title: Georgij Alafuzoff

text: 2001 Alafuzoff lähti Kosovoon rauhanturvaamisoperaatioon noudattaen Puolustusvoimain komentajan Gustav Hägglundin ohjetta siitä, että jokaisella korkealla suomalaisupseerilla tulisi olla kansainvälistä johtamiskokemusta. Alafuzoff toimi Kosovossa KFOR-joukkojen yhteistyöelimen (Joint Implementation Commission) varakomentajana (Deputy Chief) vuoteen 2002 asti. Helmikuussa 2002 Alafuzoff palasi Maanpuolustuskorkeakoulun jatkotutkinto-osaston johtajaksi. Vuonna 2003 hän kävi ylimmän johdon kurssin.


title: Georgij Alafuzoff

text: Toukokuun alusta 2004 puolustusministeri Seppo Kääriäinen määräsi Alafuzoffin takaisin Kosovoon KFOR-joukkojen yhteistyöelimen komentajaksi, kun aiempi komentaja, prikaatikenraali Antti Lankinen, siirtyi 1. toukokuuta 2004 Kosovon monikansallisen Keskisen prikaatin komentajaksi. Hän toimi yhteistyössä eversti Pentti Holopaisen kanssa ja piti yhteyttä KFOR-joukkojen edustajana Serbian viranomaisiin. Holopainen piti yhteyttä albaaneihin.


title: Georgij Alafuzoff

text: Lokakuussa 2004 Kosovosta Alafuzoff lähti Floridan Tampassa sijaitsevaan Yhdysvaltojen Keskisen voimaryhmän (USCENTCOM) esikuntaan suomalaiseksi yhteysupseeriksi, jona toimi maaliskuuhun 2005 asti. Yhdessä toisen suomalaisupseerin kanssa Alafuzoffin tehtävänä oli pitää Suomen ulkopoliittinen ja sotilaallinen johto tietoisena Yhdysvaltain armeijan sotatoimista Afganistanissa ja Irakissa. Suomalaisupseerit saivat tietää mm. kalusto- ja miehistötappiot, sodan etenemisen ja ennusteet Irakin tilanteen kehittymisestä. 30 prosenttia saaduista tiedoista koski Irakia ja 70 prosenttia Afganistania.


title: Georgij Alafuzoff

text: Toukokuussa 2005 Alafuzoff palasi Pääesikunnan tiedusteluosastolle apulaisosastopäälliköksi. Huhtikuussa 2006 Alafuzoff lähti ulkomaankomennukselle Potsdamiin, josta käsin hän toimi EUFOR-joukkojen Kongon-operaation johtoesikunnan tiedustelupäällikkönä lokakuuhun 2006 asti.


title: Georgij Alafuzoff

text: Tasavallan presidentti Tarja Halonen ylensi itsenäisyyspäivänä 6. joulukuuta 2006 kommodori Georgij Alafuzoffin prikaatikenraalia vastaavaksi lippueamiraaliksi. Alafuzoff nousi kenraalikuntaan ja aloitti puolustusvoimien tiedustelupäällikkönä 1. tammikuuta 2007.


title: Georgij Alafuzoff

text: Vuonna 2012 Alafuzoff valittiin Euroopan unionin sotilasesikuntaan sotilastiedustelun päälliköksi, jonka toimen hän aloitti huhtikuussa 2013.


title: Georgij Alafuzoff

text: Tasavallan presidentti Sauli Niinistö ylensi itsenäisyyspäivänä 6. joulukuuta 2014 lippueamiraali Georgij Alafuzoffin kontra-amiraaliksi reservissä.


title: Georgij Alafuzoff

text: Alafuzoffia on arvostettu ja kehuttu hänen korkeatasoisen Venäjän-tuntemuksensa takia. Suomen tiedustelupäällikkönä toimiessaan hän oli kenraali Ari Puheloisen lisäksi ainut Venäjällä kouluttautunut Pääesikunnan upseeri. Lisäksi hänen venäjän kielen taitoaan on pidetty valttina. On nähty etuna, että Suomen tiedustelupäällikkönä toimi Venäjän asevoimia henkilökohtaisesti tunteva upseeri.


title: Georgij Alafuzoff

text:
Erityisesti hän on Venäjä-kannanotoissaan korostanut sitä, ettei Venäjä ole missään mielessä uhka Suomelle eikä Venäjällä ole Suomen tai Baltian suunnalla turvallisuuspoliittisia intressejä. Hänen mukaansa Venäjän asevoimat riittävät korkeintaan "voiman näyttöön, ei niinkään käyttöön". Tätä näkemystä hän korosti erityisesti kommodorina 1990-luvun lopulla ja 2000-luvun alussa. Kuitenkin joissakin tapauksissa jotkut ovat katsoneet hänen vähättelevän Venäjän uhkaa ja jopa tulkinneet hänen olevan venäläismielinen. 21. toukokuuta 2002 hän totesi Helsingin Sanomien haastattelussa: "Venäjän asevoimat eivät ole uhka Suomelle. Korostan, että demokraattisen valtion asevoimat eivät ole uhka ainoallekaan naapurille. Se riippuu poliittisista päätöksistä, muodostuuko niistä uhka vai ei". Lisäksi hän on todennut, ettei Venäjä ole uhka Suomelle niin kauan kuin Suomi ei muodosta uhkaa Venäjälle. Hän myös suhtautui kriittisesti Kosovon elinkelpoisuuteen itsenäisenä valtiona, vaikkei ole halunnut ottaa suoraa kantaa itsenäisyyteen. Hänen Pekka Visurin toimittamaan Suomen turvallisuus- ja puolustuspolitiikan linjaukset- teokseen (2001) kirjoittamaansa artikkelia kritisoitiin kirja-arvostelussa:
Toisaalta hän arvosteli Venäjän toimintaa Viron patsaskiistan yhteydessä ja piti sitä diplomaattisena virheenä. Helsingin Suomalaisella Klubilla pidetyssä Paasikivi-seuran puheessa hän totesi, etteivät Venäjän uhopuheet ja teot kohtaa, vaan itse asiassa Venäjä on suuruudestaan huolimatta kuitenkin ulkopoliittisesti heikko Lisäksi hän kehotti Suomea pitämään kiinni maanpuolustuksestaan, koska Venäjän asevoimat kasvavat:


title: Georgij Alafuzoff

text: Alafuzoff antoi Yleisradiolle haastattelun, jossa kertoi että Ukrainassa ei ollut Venäjän sotilaita tai kansalaisia, eivätkä Venäjän asevoimat olleet sekaantuneet konfliktiin. Venäjällä mm. Rossijskaja Gazetan toimittaja ylisti tämän jälkeen Alafuzoffin näkemystä. Brysselissä oltiin varmoja, että Yleisradiolle antamansa haastattelun aikoihin Alafuzoff tiesi, että Itä-Ukrainassa olivat liikkeellä samat Venäjän armeijan erikoisjoukot kuin paria viikkoa aiemmin Krimillä. Seurauksena EU:n korkea edustaja Catherine Ashton otti Alafuzoffin lausunnot tarkistettaviksi.


title: Georgij Alafuzoff

text: Myöhemmin YLE:n huhtikuisesta haastattelusta kysyttäessä Alafuzoff on ollut kiusaantunut asiasta. ""Olin rehellinen, kun annoin arvion silloin. Pyrimme tuolla hetkellä objektiiviseen analyysiin. Ja nyt näin jälkeenpäin ajateltuna olen saattanut olla väärässä"", hän toteaa kysyttäessä venäläisistä joukoista Ukrainassa. ""Miksi olisin hämännyt tai harhauttanut? Me pyrimme totuudenmukaisuuteen emmekä hämää tietoisesti julkisuuden kautta. Informaatiosodankäynti ei kuulu meille"", Alafuzoff vakuuttaa. Hän jatkaa, että Ukrainan kriisin hoidossa on tehty lukuisia virheitä: ""Ukraina on esimerkki siitä, miten poliittisia päätöksiä Euroopassa on voitu tehdä liian nopeasti ja vajavaisin tiedoin"".


title: Georgij Alafuzoff

text: Venäjä käytti Alafuzoffin vuonna 2014 antamia Ukraina-lausuntoja pitkään propagandansa tukena.


title: Georgij Alafuzoff

text: Alafuzoffin idän ja lännen hybridikamppailujen riskeistä kertova puhe Moskovassa syksyllä 2018 sai laajalti mediajulkisuutta Venäjällä.


title: Lilja (heraldiikka)

text: Heraldinen lilja eli Fleur de lys tai Fleur de lis, usein myös "Ranskan lilja", on tyylitelty heraldinen kuvio. Se on ristin, kotkan ja leijonan ohella yksi yleisimmistä heraldiikan symboleista. Yleensä ranskanlilja luokitellaan luonnonkuvioksi. Se on kuitenkin hyvin erilainen kuin ne liljat, joita voidaan nähdä yleensä puutarhoissa ja joista heraldiikassa käytetään yleensä nimitystä "lys de jardin" eli puutarhalilja. Suomessa heraldinen lilja esiintyy Liljendalin ja Turun vaakunoissa.


title: Lilja (heraldiikka)

text: Fleur de lys on lähes pääsääntöisesti ornamenttikuvio ja se on ”samalla poliittinen, dynastinen, taiteellinen, tunnuskuvallinen ja symbolinen”, erityisesti heraldiikassa. Kuvio on esiintynyt lukemattomissa eurooppalaisissa vaakunoissa ja lipuissa vuosisatojen aikana, mutta erityisesti se on liitetty Ranskan monarkian keskeisten symbolien joukkoon. Kun kyseessä oli monarkian eräs kaikkein arvostetuimmista tunnuksista, yksikään Ranskan tasavalloista tai keisarikunnista ei ole omaksunut sitä tunnuksekseen.


title: Lilja (heraldiikka)

text:
Lilja on myös ollut osa sotilaallista symboliikkaa ja käytössä useiden eri organisaatioiden tunnuksena. 1900-luvulla sen omaksuivat myös useat partiolaisjärjestöt, jotka käyttävät sitä maailmanlaajuisesti tunnuksissaan. Arkkitehdit ja suunnittelijat ovat käyttäneet aiheenaan liljaa hyvinkin laajasti metalliteoksista aina kirjansidontaan saakka. Kristillisenä symbolina lilja on edustanut pyhää kolminaisuutta tai se on ikonografisesti liitetty arkkienkeli Gabrieliin ja Marian ilmestyksen yhteyteen. Näin lilja liittyy oleellisesti myös Neitsyt Mariaan. Tämä yhteys on tuonut liljan myös Turun vaakunaan: tuomiokirkko on pyhitetty alun perin hänelle.
Ilmaisu "Fleur de lis" tarkoittaa sananmukaisesti ranskasta käännettynä liljankukkaa. Ranskanliljan esikuvana pidetään yleisesti tyyliteltyä keltakurjenmiekkaa, joka kasvaa yleisenä Euroopan kosteikoissa, myös Suomessa. On kuitenkin huomattava, että "le lis" tarkoittaa ranskassa myös muita kuin "Liliaceae"-sukuun kuuluvia kasveja:
P.B. Gheusi antaa teoksessaan liljakuviolle sotaisemman alkuperän. Kyseessä on hänen mukaansa kelttien käyttämä kolmipäinen keihäänkärki (tai frankkien "Angon"). Tässä on selkeä yhtymäkohta Triesten kaupungin vaakunaan. Kuvio on kuitenkin vanhempi kuin Triesten vaakuna, ja tunnettu ympäri Eurooppaa.


title: Lilja (heraldiikka)

text: Ranskanliljaa muistuttava koriste on ollut käytössä jo varhain. Sitä on käytetty johdonmukaisesti kuninkaallisena tunnuksena eri kulttuuriyhteisöissä, jotka ovat tulkinneet sen sisältöä omilla tavoillaan. Varhaisimpina nykyisen ranskanliljan kaltaisten tunnusten käyttäjinä pidetään kelttejä.


title: Lilja (heraldiikka)

text: Ranskan kuninkaalliset omaksuivat legendan mukaan "fleur de lis" -kuvion vaakunaansa puhtauden symboliksi sen jälkeen, kun frankkien kuningas Klodvig oli kääntynyt kristinuskoon vuonna 493. Tarinasta on monta versiota, joista useat liittyvät Klodvigin kääntymykseen ja tukevat Ranskan kuninkaiksi voideltujen väitettä siitä, että heidän määräysvaltansa tuli suoraan Jumalalta, ilman maallisen tai kirkon esivallan välitystä.


title: Lilja (heraldiikka)

text: Jotkin versiot korostavat kuninkuuden salaperäisyyttä kuvaamalla taivaasta lähetettyä astiaa, jonka öljyllä Klodvig olisi voideltu ja pyhitetty kuninkaaksi. Astian olisi kyyhkynen tuonut pyhälle Remigiukselle. Toisen version mukaan kuningas Klodivigin kasteseremoniaan tuli siunauksen merkkinä lilja, jonka olisi tuonut Neitsyt Maria, joka usein yhdistetään juuri tähän kukkaan. Klodvigin vaimo Klotilde oli kristitty burgundien prinsessa, joka korotettiin myöhemmin pyhimykseksi. Hän on näissä tarinoissa yleensä merkittävässä asemassa; aivan kuin hänen osansa rohkaista miestä kääntymykseen, hänen läsnäolonsa korostaa burgundeja tukemassa hallitsijaa. Muuan tarina korostaa Klodvigin kristillisyyttä ja hänen hallitsijanasemansa oikeutusta. Sen mukaan hän pani kypäräänsä liljankukan juuri ennen voittoa gooteista Vouillén taistelussa lähellä Poitiersiä. Se johti hänet valitsemaan saman kasvin symbolikseen. Keltakurjenmiekka kasvaa runsaana voittopaikalla virtaavan Lys-joen rannoilla.


title: Lilja (heraldiikka)

text: Kun ranskanlilja yhdistyy vahvasti Klodvigiin, sen on katsottu symboloivan kaikkia kristittyjä frankkien kuninkaita. Heistä kuuluisin on Kaarle Suuri. 1300-luvulla ranskalaiset vakuuttivat kirjoituksissaan, että länsifrankkien kuningaskunnalta periytynyt Ranskan kuningashuone voisi johtaa syntynsä aina Klodvigin jumalaisena lahjana saamaan vaakunaan. Tarina on säilyttänyt suosionsa, vaikka sitä alettiin epäillä jo 1600-luvulla. Nykyaikainen tutkimus on osoittanut, että "fleur de lis" oli uskonnollinen symboli ennen kuin siitä tuli varsinainen heraldinen kuvio. Todellisten liljojen ohella se liitettiin Neitsyt Mariaan ja 1100-luvulla Ludvigit VI ja VII alkoivat käyttää sitä esimerkiksi valtikassaan yhdistäen näin hallitsijuutensa pyhyyden symboliin. Ludvig VII tilasi "fleur de lis" -kuvioin kirjottua kangasta käytettäväksi poikansa Filipin kruunajaisissa vuonna 1179, mutta ensimmäinen näkyvä todiste kuvion selvästi heraldisesta käytöstä on vuodelta 1211: sinetti, jossa on tuleva kuningas Ludvig VIII ja hänen ”kukin” kirjottu kilpensä. 1300-luvun loppupuolella Ranskan kuninkaallinen vaakuna oli "Azure semé de fleurs de lys d'or" (kultaisin liljoin kylvöinen sininen kilpi), kunnes Kaarle V muutti vuonna 1376 sirotuksen kolmen kukan ryhmäksi. Nämä kaksi vaakunan muotoa tunnetaan heraldisessa kirjallisuudessa nimillä France ancien (vanha Ranska) ja France moderne (uusi Ranska).


title: Lilja (heraldiikka)

text:
Ludvig IX:n (Ludvig Pyhä) hallintokaudella kolmen terälehden sanottiin edustaan uskoa, viisautta ja ritariutta, sekä osoittavan, että Ranskan yllä on jumalallinen siunaus. 1300-luvulla kolminaisuuden merkitys vakiintui Ranskassa ja levisi sieltä muualle.
Vuonna 1328 Englannin Edvard III sai perinnöksi oikeuden Ranskan kruunuun ja noin vuonna 1340 hän jakoi vanhantyylisen Ranskan vaakunan neljänneksiin Englannin kuningaskunnan vaakunalla. Kun Ranskan kuningas omaksui uuden kolmen liljan vaakunan, Englannin kuninkaat tekivät samoin. Englannin monarkit, kuten myöhemmin Ison Britannian, jatkoivat nelijakoa vuoteen 1801, jolloin Yrjö III luopui muodollisesta oikeudestaan Ranskan kruunuun.


title: Lilja (heraldiikka)

text: Uusi vaakunakuvio säilyi Ranskan kuninkaallisena viirinä ja sitä käytettiin valkean pohjan kera Ranskan kansallislippuna aina vallankumoukseen asti, jolloin sen syrjäytti nykyään käytettävä trikolori. Fleur de lis palasi kansallislipuksi vuonna 1814, mutta se syrjäytettiin taas 1830, toisin kuin kuningas Kaarle X olisi tahtonut. Toisen keisarikunnan lopussa sattui erikoinen tapahtumasarja, jossa lippu näyttää vaikuttaneen valtakunnan kohtaloon: Chambordin herttua Henrille, tarjottiin Ranskan kuninkaan kruunua. Hän esitti ehdoksi, että trikolorin sijaan valtion lipuksi otettaisiin valkea lippu "fleur de lis" -kuvioin kirjottuna. Tähän ei suostuttu ja Ranskasta tuli tasavalta 1875.


title: Lilja (heraldiikka)

text: Kolmen liljan ryhmä on edelleen käytössä Pariisia ympäröivän Île de France -nimisen suuralueen vaakunassa ja esimerkiksi poliisin univormujen merkeissä.


title: Lilja (heraldiikka)

text:
Ranskanliljat näkyvät useissa Englannin ja Skotlannin kruununjalokivikokoelman esineissä. Ranskanliljoja käytetään monin tavoin englantilaisessa heraldiikassa. "Tressure flory-counterflory" -nimellä kutsuttu kuvioreunus on ollut tärkeä osa Skotlannin kuninkaallisissa vaakunoissa kuningas Jaakko I:stä alkaen.
Firenzeläiseen fleur de lis -kuvioon piirretään aina heteet terälehtien väliin. Tätä nimitetään Firenzen liljaksi erotukseksi tavanomaisemmasta ranskaliljasta. Firenzen lilja esiintyy kaupungin symbolina piispa Zenobiusta esittävissä ikoneissa. Se koristi Firenzen kaupunkivaltion rahaa, floriinia (florenus), joka vaikutti Unkarin forintin ja muiden floriinien nimeen ja ulkonäköön. Ranskanliljaa on käytetty muualla Italiassa esimerkiksi paavin kruunuissa ja vaakunoissa. Sitä käyttivät myös jotkut Venetsian dogeista.
Ranskanlilja oli myös keskiajalla Bosniaa hallinneen Kotromanić-suvun symboli. Siellä kukkaa pidetään "Lilium bosnicumina". Sitä käytettiin Bosnia ja Hertsegovinan lipussa vuosin 1992-1998. Myös Serbia ja Espanja käyttävät sitä tunnuksissaan Bourbonien kunniaksi.


title: Lilja (heraldiikka)

text: Heraldinen ranskanlilja on levinnyt laajalle. Monien sitä tunnuksissaan käyttävien maailman kaupunkien joukossa on myös niitä, joiden nimessä on lilja, esimerkiksi Ranskan Lille ja Suomen Liljendal. Se on niin ikään laajassa käytössä dynastioiden tunnuksena, ei vain aatelisperheiden, vaan se oli myös esimerkiksi Euroopassa keskiajalla vaikuttaneen Fuggerin pankkiirisuvun tunnus.


title: Lilja (heraldiikka)

text: "Fleur de lis" -kuvio ylitti Atlantin Uuteen maailmaan muuttaneiden eurooppalaisten ja erityisesti ranskalaisten mukana. Sitä käytetään nykyisin esimerkiksi Québecin, Nova Scotian ja Detroitin lipuissa. Myös Acadianan alueella ja useat kaupungit Louisianassa, kuten New Orleans ja Baton Rouge käyttävät sitä. Samoin useat seudut, joiden nimi johtuu Ranskan kuninkaiden nimestä Louis (Ludvig): sellaisia ovat esimerkiksi Louisville (Kentucky) ja St. Louis (Missouri), jossa kolme terälehteä tarkoittaa myös kolmen joen, Mississippin, Missourin ja Illinois-joen yhtymistä.


title: Lilja (heraldiikka)

text: Keskiajalla varsinaisen liljan ja "fleur de lis" –kuvion symboliarvot olivat uskonnollisessa taiteessa päällekkäiset, tarkoittaahan ranskan "lis" juuri liljaa. Historioitsija Michel Pastoureau kertoo, että noin vuoteen 1300 asti niitä molempia käytettiin Jeesuksen kuvauksissa, mutta vähitellen ne siirtyivät merkitsemään Mariaa ja ne liitettiin Salomon psalmin sanoihin ”lilja ohdakkeiden keskellä” ("lilium inter spinas"), jonka katsottiin viittaavan Mariaan. Myös toiset Raamatun tekstit ja uskonnollinen kirjallisuus, joissa lilja on puhtauden ja viattomuuden symboli, auttoivat vakiinnuttamaan tämän kukan Neitsyen attribuutiksi.


title: Lilja (heraldiikka)

text: Keskiajan Englannissa aatelisnaisen sinetti esitti 1100-luvun puolivälin jälkeen usein häntä itseään heraldisen liljan kera, viitaten näin Marian avulla naisellisiin hyveisiin ja henkisyyteen. Ensimmäiset liljaa pitelevän Marian kuvat ilmestyivät 1100-luvulla hänelle pyhitettyjen katedraalien lyöttämiin kolikoihin ja seuraavaksi papiston sinetteihin. Näistä ensimmäisenä oli 1146 Pariisin Notre Dame. Yleisin kuva esitti häntä kukka oikeassa kädessään, aivan kuten hänet on esitetty kirkon Pariisin neitsyt- patsaassa ja pääoven yläpuolella olevassa ruusuikkunassa, jossa hän pitelee liljavaltikkaa. Kukat voivat olla yksinkertaisia kukkakuvioita, joskus puutarhan liljoja, toisinaan aitoja heraldisia liljoja. Madonnan attribuutteina niitä nähdään hänen taivaaseenastumistaan esittävissä maalauksissa, joista kuuluisimpia ovat Botticellin ja Filippo Lippin maalaamat. Lippi käytti molempia kukkatyyppejä toisissakin samaan yhteyteen kuuluvissa maalauksissa, esimerkiksi teoksessaan "Madonna metsässä".


title: Lilja (heraldiikka)

text: Heraldisen kuvion kolme terälehteä liitetään 1300-luvun Ranskassa alkaneen perinteen mukaan pyhää kolminaisuuteen, ja jo varhaisemman perinteen mukaan ne edustivat uskoa, viisautta ja ritariutta.


title: Lilja (heraldiikka)

text: Ilmaisu Fleur de lis tunnetaan nykyisessä kirjoitusasussaan 1100-luvulta, variantti "lys" 1300-luvulta. Lys hävisi välillä käytöstä, mutta esiintyy uudelleen 1800-luvulla. Variantti "fleur de luce" on joskus ymmärretty merkitsemään ”valon kukkaa”, sillä latinan "lux, luc" tarkoittaa valoa. Kyseessä on kuitenkin pelkkä oikeinkirjoitusmuunnos, ei alkuperä.


title: Lilja (heraldiikka)

text: Gheusi liittää kuvion nimen syntymisen Ranskan Louis VII:een, jota sanottiin Nuoreksi (suomessa Ludvig VII Nuori). Hän on ensimmäinen, jonka tiedetään varmasti käyttäneen kuviota ja häneen ”Fleur de lys” voidaan liittää myös äänteellisesti, vaikkakaan ei täysin pitävästi, kuitenkin riittävän läheisesti: ”Flor de Loys” = Fleur du Roi Louis eli Ludvig-kuninkaan kukka.


title: Lilja (heraldiikka)

text: Kuten ylempänä on kerrottu, sana "lis" tarkoittaa ranskassa myös muita kuin liljakasveja. Sillä on myös merkitys, joka ei kuvaa kasvia, vaan liittyy ornamentin käyttöön: lis tarkoittaa ranskanliljan muotoista polttorautaa, jolla merkittiin eräistä rikoksista tuomittuja. Toimituksesta käytettiin verbiä "fleurdeliser". Verbin nykymerkitys on ainoastaan "orné de fleurs de lis" eli "ranskanliljoin koristeltu".


title: Lilja (heraldiikka)

text: Michel Pastoureaun mukaan ranskanliljan nykykäyttö kuvastaa toisinaan heraldisen perinteen jatkuvaa läsnäoloa arjessa, usein tietoisena valintana. Usein sitä käytetään myös vailla tietoa siitä, että näin pidennetään vuosisatoja vanhojen tunnusten ja merkkien ikää.


title: Lilja (heraldiikka)

text: Fleur de lis on käytössä sotilaallisissa merkeissä, kuten Israelin tiedustelujoukkojen merkeissä tai kanadalaisen erikoisjoukon puvuissa ensimmäisen maailmansodan aikana. Sitä on kuvattu myös urheilujoukkueiden tunnuksiin jääkiekosta jalkapalloon, monien yliopistojen, koulujen, sekä ainakin yhden kenkätehtaan vaakunoihin ja logoihin.


title: Lilja (heraldiikka)

text: Ranskanliljaa käytetään myös vähemmän perinteisesti. Se koristaa kaikenkirjavia karnevaaliasuja, ja useissa maissa taitellaan ruokaliinoja ranskanliljan muotoon. Tulanen yliopiston tutkimuksen mukaan monenikäiset ja etniseltä taustaltaan erilaiset New Orleansin asukkaat antoivat tatuoida itseensä ranskanliljan ”yhtenä kaupungin kulttuuritunnuksena” hirmumyrsky Katriinan jälkeen. Ranskanlilja koristaa myös monia levykansia ja heavy metal -yhtye Stratovarius tunnistetaan liekehtivästä ranskanliljasta.


title: Lilja (heraldiikka)

text: "Fleur de lis" in useimpien partiojärjestöjen logojen pääaihe. Se edustaa partiolaisuuden tärkeää teemaa: ulkoilmaelämää ja vapaata luontoa. Kolme terälehteä tai lehteä edustavat partiolupauksen kolmijakoa: velvollisuus Jumalaa ja esivaltaa kohti, auttaa toisia ja noudattaa partiosääntöjä.


title: Lilja (heraldiikka)

text: Sama symboli on kompassiruusussa pohjoisen merkkinä Flavio Giojan aloittaman perinteen mukaisesti. Partioliikkeen perustaja, Robert Baden-Powell, selitti partiolaisten omaksuneen "fleur de lis" -merkin sen vuoksi, että se ei poikkea suunnasta oikeaan tai vasempaan, tai vie taaksepäin, vaan johtaa oikeaan suuntaan (ja ylös).


title: Lilja (heraldiikka)

text: Ranskanlilja esiintyy nykyfiktiossa historiallisissa ja myyttisissä yhteyksissä, kuten Dan Brownin romaanissa "Da Vinci -koodi" ja muissa teoksissa, jotka käsittelevät kuvitteellista Siionin luostaria. Se esiintyy myös vanhemmassa kirjallisuudessa. Tunnetuin on varmaankin henkilöhahmo Fleur de Lys Victor Hugon teoksessa "Pariisin Notre-Dame": Fleur-de-Lys de Gondelaurier on aatelisperheen silkkiin ja samettiin puettu tytär. Dumas viittaa teoksessaan "Kolme muskettisoturia" vanhaan tapaan merkitä rikollisia lilja-raudalla. 1500-luvun englantilaisessa kirjallisuudessa "fleur de lis" on yleinen nimitys iiriksestä, mutta sanakirjamääritelmän mukaan toisinaan tarkoittaa liljoja tai muita kukkia.


title: Lilja (heraldiikka)

text: Elina Vaaran suomennoksessa "Jumalaisesta näytelmästä" Dante mainitsee Ranskan liljan Kiirastulen seitsemännessä laulussa. Ottokarin toimeton ja irstas poika Wentzel polki kasvin jalkoihinsa. Hän kuoli paetessaan, oli kiintynyt puheluun.


title: Meloria

text: Meloria on pieni Italialle kuuluva kivikkoinen saari (tai laajemmin matalikko) Ligurianmeressä Toscanan rannikolla Livornon kaupungin edustalla. Saari oli kahden meritaistelun näyttämönä keskiajalla.


title: Meloria

text: Melorian ensimmäisessä taistelussa vuonna 1241 Pyhän saksalais-roomalaisen keisarikunnan hallitsijan Fredrik II:n ja Pisan laivastot hyökkäsivät Genovan tasavaltaa vastaan. Taistelu päättyi keisarikunnan ja Pisan voittoon. Voittajat vangitsivat genovalaisten joukossa matkanneet, paavi Gregorius IX:n lateraanikonsiiliin kutsumat englantilaiset, ranskalaiset ja espanjalaiset prelaatit.


title: Meloria

text: Toinen taistelu, joka käytiin sunnuntaina 6. elokuuta 1284, oli historiallisesti merkittävämpi, ja ”Melorian taistelu” viittaakin yleensä tähän tapahtumaan. Taistelussa Genova romahdutti Pisan merivallan. Albertino Morosinin, Ugolino della Gherardescan ja Andreotto Saracenon komennuksessa ollut Pisan laivasto oli sataman suojissa eikä kyennyt vastaamaan genovalaisten hyökkäykseen.


title: Meloria

text: Melorian matalikko () on noin 40 neliökilometrin laajuinen, ja siitä on tehty luonnonsuojelualue. Matalikolla kohoavat Melorian torni () ja majakka. Pisalaiset rakensivat paikalle tornin jo vuonna 1154, mutta genovalaiset tuhosivat sen meritaistelun jälkeen vuonna 1286. Ferdinando I de' Medici rakennutti uuden tornin vuonna 1598, mutta se joutui aaltojen rapauttamaksi, ja nykyisen tornin kaariaukkoineen pystytti Cosimo III de' Medici vuonna 1709.


title: Yaka-Garonfin Koptigan

text: Yaka-Garonfin Koptigan (s. 31. joulukuuta 1941) on togolainen tennispelaaja, joka on kaikkien aikojen vanhin Davis Cupissa pelannut pelaaja. Hän oli tuolloin 59 vuotta ja 147 päivää vanha. Hän pelasi ainoan Davis Cupin tennispelinsä Mauritiusta vastaan 27. toukokuuta 2001.


title: Burns Inside

text: Burns Inside on suomalaisen Bleak-yhtyeen ensimmäinen täyspitkä albumi. Se julkaistiin 17. toukokuuta 2006. Levyltä on julkaistu kolme singleä: "Play" (2005), "What You Are" (2006) sekä "Silvertigo" (2007), joka sisältää muun muassa "Jadesoturista" tutun kappaleen "Fate".


title: Burns Inside

text: Albumi nousi julkaisuviikollaan Suomen virallisen listan sijalle 12.


title: Hongqi

text: Hongqi, kiinaksi 红旗 , suomeksi Punalippu, valmistaa edustusautoja Changchunissa, Pohjois-Kiinassa. Kiinan kielen sana "hóng" tarkoittaa punaista ja "qí" lippua. Hongqi kuuluu kiinalaiseen FAW-konserniin. Ensimmäinen Hongqi julkistettiin 1958 ja se on Kiinan vanhin automerkki.


title: Hongqi

text: Alkuperäistä Hongqia valmistettiin vuoteen vain korkea-arvoisille virkamiehille. Kyseistä mallia valmistettiin vuoteen 1980. Brändi herätettiin henkiin 1990-luvulla.


title: Hongqi

text: Ensimmäinen Hongqi, CA72 esiteltiin 1. elokuuta 1958. Avoautomalli oli valmis syyskuussa.


title: Hongqi

text: Samantyyppistä autoa, Hongqi CA770 -autoa valmistettiin vuosina 1963-1980. Auto oli matkustamotiloiltaan ylellinen ja maan johtavien poliitikkojen käyttämä. Myös Pekingissä olevat ulkomaiden suurlähetystöt käyttivät Hongqi-autoja.


title: Hongqi

text: Tekniikan Maailma 3/1976 kirjoitti Hongqi CA 770 -autosta, jota esiteltiin Kölnin messuilla. Kyse oli auton ensiesittelystä Kiinan ulkopuolella. Auto on mitoiltaan todella iso, pituus 598 cm, leveys 199 cm ja korkeus 164 cm. Omapainoakin on 2730 kiloa, kokonaispaino 3300 kiloa.


title: Hongqi

text: Vanhanaikaista tekniikkaa edustavat takana oleva jäykkä taka-akseli ja lehtijouset sekä Kaikissa pyörissä olevat rumpujarrut. Renkaina ristikudosrenkaat. Vaihteisto on vain 2-vaihteinen automaatti. Moottori 5655 cm³ V8, vääntöä 420 Nm /2900 rpm. Tehoksi kerrottiin 220 hv DIN (162 kW).


title: Hongqi

text: Takana on iso jalkatila ja ilmastointilaite. Takaistuimia säädettiin sähköllä ja takaikkunoissa oli sähkönostimet. Kuljettajan istuinta ei voinut säätää ja se oli toimittajan mielestä liian pehmeä. Matkustamo voitiin erottaa etuistuintiloista sähköllä toimivalla väliseinällä.


title: Hongqi

text: Vuosien 1995 ja 2006 välillä FAW valmisti ulkomaalaisia autoja Hongqi-nimellä. Nämä autot pohjautuivat Audi 100- ja Lincoln Town Car-malleihin. Audi 100:n pohjautui CA7200 sekä CA7220 ja Lincoln Town Cariin CA7460.


title: Hongqi

text: FAW aloitti Toyota Crowniin pohjautuvan HQ3-mallin myynnin 2006. Yritys teki hieman voittoa uudella mallillaan. Ensimmäisenä vuotena myytiin hieman alle 500 kappaletta. Toisella myyntivuodella Hongqi yritti myydä noin 1 400 kappaletta HQ3-autoa. 788 HQ3:a luovutettiin asiakkaille 2008.


title: Hongqi

text: Automallin nimi on "Shengshi" joka tarkoittaa "menestyksen päiviä".


title: Hongqi

text: Nelännen sukupolven Hongqi (H7) tuli markkinoille 2013. Tätä autoa oli tarkoitus valmistaa noin 30 000 kappaletta mutta ensimmäisen myyntivuoden jälkeen vain 5 000 autoa oli valmistunut. Sitä kutsutaan "ministeritasoisten virkamiesten viralliseksi autoksi". H7 rinnalla valmistetaan myös paljon kalliimpaa L5-mallia.


title: Hongqi

text: Kansan vapautusarmeija osti noin 1 000 H7-autoa 2014.


title: Marg Helgenberger

text: Mary Margaret ”Marg” Helgenberger (s. 16. marraskuuta 1958 Fremont, Nebraska) on yhdysvaltalainen näyttelijä.


title: Marg Helgenberger

text: Helgenberger aloitti ammattinäyttelijän uransa vuonna 1982 saippuasarjassa "Ryan's Hope", jossa hän esitti poliisi Siobhan Ryan Novakia. Sarjan kykyjenetsijä oli löytänyt hänet vuonna 1981, jolloin hän esitti Katen roolia Northwestern Universityn versiossa näytelmästä "Kuinka äkäpussi kesytetään". Helgenberger oli kolmas näyttelijä Siobhanin roolissa. Pestinsä sarjassa "Ryan's Hope" päätyttyä Helgenberger vieraili muun muassa sarjoissa "Kolkyt ja risat" ("thirtysomething") ja "Matlock".


title: Marg Helgenberger

text: Vuodesta 1988 alkaen Helgenberger esitti Karen Charlene ”K. C.” Koloskia ABC-kanavan Vietnamin sotaan sijoittuvassa draamasarjassa "China Beach". Hän sai roolista kolme Emmy-palkintoehdokkuutta kategoriassa paras naissivuosa draamasarjassa vuosina 1990–1992, ja hänet palkittiin Emmyllä kerran, vuonna 1990. Hän oli myös kerran ehdolla Golden Globen saajaksi, vuonna 1991. Hän näytteli sarjassa sen alusta loppuun asti, vuoteen 1991. "China Beachin" esittämisen aikaan ja sarjan päättymisen jälkeen Helgenberger esiintyi monissa teatteri- ja televisioelokuvissa, pääasiassa sivuosissa.


title: Marg Helgenberger

text: 1990-luvun loppupuoliskolla Helgenberger esitti naispääosaa muun muassa televisioelokuvissa "Conundrum" (1996), "Murder Live!" (1997), "Kultarannikko" ("Gold Coast", 1997) ja "Kunnes kuolema heidät erottaa" ("Lethal Vows", 1999) ja esiintyi myös muutamissa teatterielokuvissa, joihin lukeutuvat toimintaelokuva "Tappava salaisuus" ("Fire Down Below", 1997) sekä scifi-elokuvat "Peto" ("Species", 1995) ja "Peto 2" ("Species II", 1998). Vuonna 1996 hän vieraili Karen Hinesin roolissa viidessä jaksossa sarjan "Teho-osasto" ("ER") toisella tuotantokaudella.


title: Marg Helgenberger

text: 2000-luvulla Helgenbergerin tunnetuin roolityö on ollut tutkija Yolanda McClearyyn löyhästi perustuvan Catherine Willowsin rooli CBS-kanavan rikossarjassa "C.S.I." ("CSI: Crime Scene Investigation"). Hän esiintyi sarjassa vakituisesti kahdentoista tuotantokauden ajan, vuodesta 2000 vuoteen 2012, ja sai roolistaan useita palkintoehdokkuuksia. Hän oli muun muassa kahdesti Emmy-ehdokkaana sarjassa paras naispääosa draamasarjassa, vuosina 2001 ja 2003, ja kahdesti ehdolla Golden Globen saajaksi samassa kategoriassa, vuosina 2002 ja 2003.


title: Marg Helgenberger

text: Helgenberger sai vuonna 2012 tähden Hollywood Walk of Famelle.


title: Marg Helgenberger

text: "CSI"-sarjan jälkeen Helgenbergerillä oli keskeinen rooli televisiosarjassa "Intelligence", jota esitettiin CBS-kanavalla kaikkiaan 13 jaksoa vuonna 2014.


title: Marg Helgenberger

text:
Helgenbergerillä on näyttelijäntyön yliopistotutkinto Northwestern-yliopistosta.
Helgenberger oli vuodesta 1989 vuoteen 2010 naimisissa näyttelijä Alan Rosenbergin kanssa. Heillä on yksi lapsi, vuonna 1990 syntynyt Hugh Rosenberg, joka on nimetty äitinsä isän mukaan.


title: Speedball

text: Speedball (myös nimellä KlashBall) on Bitmap Brothersin kehittämä ja Image Worksin julkaisema toimintapeli, jonka aiheena on futuristinen amerikkalaista jalkapalloa muistuttava väkivaltainen joukkuepeli.


title: Speedball

text: Peli on julkaistu vuonna Amigalle, Atari ST:lle, Commodore 64:lle, DOS:lle, NES:lle ja Sega Master Systemille. NES-version nimi on "Klashball".


title: Speedball

text: Pelin seuraaja "Speedball II" on julkaistu vuonna 1990. Siinä pelikenttä on isompi, ja pelaajia voi ostaa ja myydä.


title: Speedball

text: Peli on voittanut Golden Joystick Awards -palkinnon "Game of the Year" 16-bittisten kategoriassa.


title: Speedball

text: The One -lehti antoi pelille arvosanaksi 90% arvostelussaan.


title: Rickenbacker

text: Rickenbacker International Corporation on yhdysvaltalainen musiikki-instrumenttien valmistaja, jonka perustivat Adolph Rickenbacher ja George Beauchamp vuonna 1931. Yhtiö tunnetaan erityisesti sähkökitaroista ja sähköbassoista. Rickenbackeria pidetään ensimmäisen kiinteärunkoisen sähkökitaran (Lap steel -kitara "Frying Pan") suunnittelijana ja valmistajana. Rickenbackerin kitarat nousivat 1960-luvulla suureen suosioon rockyhtyeiden keskuudessa. Kitaroita käyttivät mm. The Byrds -yhtyeen Roger McGuinn sekä The Beatlesin John Lennon ja George Harrison, The Rolling Stonesin Brian Jones, The Whon Pete Townshend sekä monet muut ajan tunnetut muusikot.


title: Rickenbacker

text: John Lennonin kuuluisaksi tekemä malli on Capri-sarjan malli 325 vuosimallia 1958. Lennonin yksilö kuului poikkeukselliseen valmistuserään, johon tehtaalla asennettiin kaksi äänensävy- ja -voimakkuussäädintä tavanomaisen yhden parin sijasta. Sen runko on ontto, vaikka varhaiseen sarjaan kuuluneessa kitarassa ei ole merkille tunnusomaista ääniaukkoa. Ääniaukko tehtiin myöhempiin sarjoihin, jotta vältettäisiin mielikuva merkin halpasarjasta.


title: Rickenbacker

text: Harrison sekä McGuinn tekivät tunnetuksi mallin 360/12, joka nimensä mukaisesti on 12-kielinen. Tunnetuimpia sillä soitettuja kappaleita ovat Byrdsin "Mr. Tambourine Man" sekä "Turn Turn Turn". Harrison käytti mallia albumilla "A Hard Day’s Night" (1964). Yes-yhtyeen alkuperäinen kitaristi Peter Banks käytti 6-kielistä mallia yhtyeen kahdella ensimmäisellä albumilla "Yes" (1969) ja "Time and a Word" (1970).


title: Rickenbacker

text: The Jam -yhtyeen Paul Weller nosti kuusikielisen 360-mallin uudelleen esiin 1980-luvulla. Tom Petty on käyttänyt 360/12 mallia.


title: Rickenbacker

text: 360-sarjan kitarat ovat ns. puoliakustisia eli niiden runko on osaksi ontto. Instrumentti on kuitenkin tarkoitettu pääasiassa sähköisesti vahvistettavaksi.


title: Rickenbacker

text: Bassokitarana Rickenbacker on huomiota herättävä sekä ääneltään että muotoilultaan. Malleissa 4001, 4002, ja 4003 on stereoulostulo, jolloin signaali voidaan johtaa kummastakin mikrofonista eri vahvistimeen. Kuuluisia Rickenbacker-basisteja ovat muun muassa Lou Barlow, Chris Squire (Yes), Adam Clayton (U2), Roger Glover (Deep Purple), John Deacon (Queen), Joey DeMaio (Manowar), Lemmy Kilmister (Motorhead), Geddy Lee (Rush), Paul McCartney, Roger Waters (Pink Floyd) sekä edesmenneet Cliff Burton (Metallica), John Entwistle (The Who) ja Phil Lynott (Thin Lizzy), joka useimmiten käytti Fenderin malleja.


title: Rickenbacker

text: Suomalaisista basisteista Rickenbackeria ovat käyttäneet esimerkkiksi Mika Sundqvist (Alwari Tuohitorvi), Janne Joutsenniemi (Stone, Suburban Tribe), Tiktak-yhtyeen Mimmu ja Indica-yhtyeen Heini.


title: Ojakylä

text: Ojakylä tarkoittaa seuraavia maantieteellisiä kohteita:


title: Hjalmar Backman

text: Bruno Hjalmar Backman (29. syyskuuta 1882 Tampere – 13. kesäkuuta 1935) oli suomalainen urkuri ja säveltäjä ("director musices"), jonka kuuluisin sävellys on "Sunnuntaiaamuna" (”On kesän kirkas huomen”).


title: Hjalmar Backman

text: Hjalmar Backman toimi Tampereella Aleksanterin kirkon kanttorina ja kirkkokuoron johtajana, ja hänet tunnettiin urkuimprovisaatioistaan. Hänen säveltämiään lauluja eri runoilijoiden teksteihin:


title: Ojakylä (Hailuoto)

text: Ojakylä on kylä Hailuodon kunnassa Pohjois-Pohjanmaalla.


title: Ojakylä (Hailuoto)

text: Se sijaitsee Huikun sataman ja kirkonkylän välisen seututien 816 varrella Ojakylänlahdesta työntyvän Lahdenperän rannoilla. Kylä on levittäytynyt Lahdenperän pohjois- ja länsirannoille.


title: Ojakylä (Hailuoto)

text: Ojakylä on Hailuodon laajimpia maatalous- ja viljelyaluekeskittymiä.


title: Ojakylä (Hailuoto)

text: Kylässä on edelleen vanhoja maatilarakennuksia sekä tuulimyllyjä.


title: Ojakylä (Hailuoto)

text: Kylän vanhassa nuorisoseurantatalossa toimii Luovon puoji -käsityömyymälä, jonka aloitti alkujaan toimintansa Hailuoto-seuran käsityötoimikuntana.


title: Ojakylä (Ii)

text: Ojakylä on kylä ja taajama Iin kunnassa Pohjois-Pohjanmaalla. Kylän alueesta käytetään joskus myös nimeä Etelä-Ii. Taajaman väkiluku vuonna 2005 oli 270 ja pinta-ala 2,5 km², josta vettä 0,1 km². Ojakylä sijaitsee valtatien 4 läheisyydessä kunnan keskustaajaman eteläpuolella. Kylällä toimii nykyisin vuonna 2001 uudistettu noin 100 oppilaan Ojakylän koulu. Ojakylä jakaantuu pohjoisempaan varsinaiseen Ojakylään sekä etelässä lähellä Haukiputaan kunnanrajaa sijaitsevaan Räinänperään, sekä valtatie 4:n Ojakylästä itäpuolella olevaan Sorosenperään, jossa sijaitsee mm. Kärkkäisen tavaratalo, liikenneasema Autokeidas, sekä Micropolis ja muita yrityksiä. Ojakylässä on aikaisemmin ollut enimmillään 3 kauppaa, josta viimeinen suljettiin 1980-luvulla. Nykyisin Kärkkäisen tavaratalon ja autokeitaan yhteydessä sijaitsee SHOP! (ennen K-Market).


title: Anna Popplewell

text: Anna Katherine Popplewell (s. 16. joulukuuta 1988) on englantilainen näyttelijä. Hänet tunnetaan parhaiten roolistaan Susan Pevensienä Narnia-elokuvissa "" sekä "". Vuodesta 2013 hän on näytellyt Lola-hovineitoa televisiosarjassa "Valtiatar".


title: Anna Popplewell

text: Popplewell aloitti näyttelemisen kuusivuotiaana ottamalla oppitunteja Allsortsin draamakoulussa. Hänen ensimmäinen roolinsa oli televisioelokuvassa "Merirosvon rakastajatar" vuonna 1998. Ensimmäisen kerran hän esiintyi valkokankaalla vuotta myöhemmin "Kasvattitytön tarinassa", ja jatkoi uraansa sivurooleissa "Pikku vampyyrissä" (2000) ja "Tytössä ja helmikorvakorussa" (2003).


title: Anna Popplewell

text: Suuren yleisön tietoisuuteen Popplewell nousi ensimmäisessä suuressa roolissaan "" -elokuvassa yhtenä Pevensien sisaruksista. Jatko-osa "" sai Suomen ensi-iltansa heinäkuussa 2008. Syksyllä 2007 Popplewell aloitti englannin opinnot Oxfordin yliopiston Magdalen Collegessa.


title: William Moseley

text: William Peter Moseley (s. 27. huhtikuuta 1987 Sheepscombe, Gloucestershire) on englantilainen näyttelijä. Parhaiten hänet tunnetaan roolistaan Peter Pevensienä elokuvissa ja . Hän on myös esittänyt pientä roolia vuoden 2002 televisioversiossa "Goodbye, Mr. Chips".


title: Num3rot

text: Num3rot () on yhdysvaltalainen rikossarja, joka kertoo FBI-agentti Don Eppesistä (Rob Morrow), joka selvittää rikoksia matemaattisesti lahjakkaan professoriveljensä Charlien (David Krumholtz) avustuksella. Sarjan ovat luoneet Nicolas Falacci ja Cheryl Heuton.


title: Num3rot

text: Los Angelesiin sijoittuvassa sarjassa keskitytään Don Eppesin, hänen veljensä Charlie Eppesin ja heidän isänsä Alan Eppesin (Judd Hirsch) välisiin suhteisiin sekä veljesten yrityksiin ratkaista rikoksia. Jokainen jakso alkaa tavallisesti rikoksella, jota seuraavat Donin johdolla suoritetut tutkimukset sekä Charlien matemaattiset kuvaukset rikoksesta. Charlieta avustavat joskus hänen kollegansa Larry Fleinhardt (Peter MacNicol) ja Amita Ramanujan (Navi Rawat). Charlien matemaattiset kyvyt auttavat yleensä ratkaisemaan rikoksen.


title: Num3rot

text: Suomessa sarjan ensimmäisen tuotantokauden esitti MTV3. Toinen tuotantokausi alkoi 24. syyskuuta 2007 Subilla, ja kolmas tuotantokausi käynnistyi Subilla joulukuussa 2009. CBS ilmoitti 18. toukokuuta 2010, ettei sarjaa tulla enää jatkamaan.


title: Neuromance

text: Neuromance on Dope Stars Inc.:n esikoisalbumi, joka julkaistiin 22. elokuuta 2005.


title: Neuromance

text: Albumin bonuslevy sisältää useita uudelleensovitettuja versioita alkuperäisistä kappaleista.


title: Ö-studio

text: Ö-studio oli Nelosella vuosina 1998–1999 esitetty sketsisarja. Sarjan käsikirjoittajana ja tuottajana toimi Lasse Lehtinen. Ohjelman nimi on väännös Ylen ajankohtaisohjelma A-studiosta.


title: Bernie Taupin

text: Bernard John ”Bernie” Taupin (s. 22. toukokuuta 1950 Sleaford, Lincolnshire) on englantilainen sanoittaja, joka tunnetaan parhaiten vuosikymmeniä kestäneestä yhteistyöstään laulaja-lauluntekijä Elton Johnin kanssa. Taupin on myös julkaissut kolme sooloalbumia.


title: Bernie Taupin

text: Bernard John Taupin syntyi 22. toukokuuta 1950 maanviljelijäperheeseen Lincolnshiren maaseudulla Englannissa. Hän otti nuoruudessaan musiikillisia vaikutteita Marty Robbinsin musiikista ja kehitti jo nuorena elinikäisen kiinnostuksen Yhdysvaltain villiin länteen. Lopetettuaan koulunkäynnin 16-vuotiaana hän työskenteli sanomalehdessä ja kanafarmilla. Kun levy-yhtiö Liberty Records etsi lehti-ilmoituksella uusia kykyjä, Taupin lähetti heille sanoituksiaan. Sitä kautta hänet ohjattiin tekemään yhteistyötä nuoren laulaja-lauluntekijä Elton Johnin kanssa, silloin vielä nimeltään Reginald Dwight. Taupin lähetteli Eltonille sanoitukset aluksi postitse, ja he tapasivat kasvotusten vasta puoli vuotta yhteistyön aloittamisen jälkeen. Heidän ensimmäisiä kappaleitaan levyttivät laulajat kuten Lulu, Roger Cook ja Brian Keith. Taupin kirjoitti sanat Elton Johnin ensimmäiseen sooloalbumiin "Empty Sky" (1969), mutta se ei vielä menestynyt.


title: Bernie Taupin

text: Elton Johnin ura lähti nousukiitoon hänen toisen albuminsa myötä, ja Taupin jatkoi hänen sanoittajanaan. Taupin julkaisi ensimmäisen oman sooloalbuminsa "Taupin" vuonna 1971. Seuraavina vuosina Elton John saavutti lukemattomia listasijoituksia kappaleillaan, joihin Taupin oli kirjoittanut sanat. Kun kaksikon välit tulehtuivat 1970-luvun puolivälissä, John alkoi käyttää toisten sanoittajien palveluksia. Taupin julkaisi toisen sooloalbuminsa "He Who Rides the Tiger" vuonna 1980 ja muutti Los Angelesiin. John ja Taupin jatkoivat yhteistyötään 1980-luvun alussa. Taupin kirjoitti myös sanat Starshipin hittiin ”We Built This City” vuodelta 1985, julkaisi kolmannen sooloalbuminsa "Tribe" vuonna 1987 ja muistelmansa vuonna 1988 sekä perusti yhtyeen nimeltä Farm Dogs. John ja Taupin jatkavat yhteistyötään edelleen.


title: Bernie Taupin

text: Elton Johnin omien sanojen mukaan Taupin teki hänen uransa mahdolliseksi, ja että ilman Taupinia ei olisi myöskään Elton Johnia.


title: The Lamb Lies Down on Broadway

text: The Lamb Lies Down on Broadway on temaattinen tupla-albumi, jonka progressiivista rockia esittänyt brittiläinen Genesis-yhtye julkaisi 1974.


title: The Lamb Lies Down on Broadway

text: Albumi kertoo surrealistisen tarinan New Yorkissa asuvasta puertoricolaisesta nuorisorikollisesta, Raelista, joka kohtaa omituisia olentoja ja painajaisenomaisia vaaroja pelastaessaan veljeään Johnia. Monet tarinan tapahtumista ja paikoista ovat peräisin Peter Gabrielin unista. Yhtyeen rumpali Phil Collins kertoi myöhemmin levyn kertovan skitsofreenikosta. Albumin kappaleissa on myös satiirisia viittauksia erilaisiin ilmiöihin aina mytologiasta seksuaaliseen vallankumoukseen. Albumin nimikappaleen lisäksi kappaleet "The Carpet Crawlers" ja "In the Cage" olivat Genesiksen keikkahittejä vielä 90-luvulla.


title: The Lamb Lies Down on Broadway

text: Albumin musiikin säveltämisestä vastasivat pääosin Tony Banks, Phil Collins, Steve Hackett ja Mike Rutherford. Peter Gabriel keskittyi luomaan levyn tarinan ja kirjoitti sanoitukset, lukuun ottamatta kappaletta "Light Dies Down on Broadway", jonka sanoittivat Banks ja Rutherford, koska Gabriel ei kyennyt luomaan mitään yhdistävää linkkiä kappaleiden "Ravine" ja "Riding the Scree" välille. Gabriel teki itse sekä sävelet että sanat kappaleeseen "Counting out time".


title: The Lamb Lies Down on Broadway

text: Albumi sai ilmestyessään vaihtelevat arvostelut ja nousi Britannian listalla sijalle 10 ja USA:ssa sijalle 41. Levyn julkaistuaan yhtye lähti kiertueelle, jonka aikana Peter Gabriel ilmoitti jättävänsä yhtyeen. "Lamb"-kiertue oli siinä mielessä poikkeuksellinen että yhtye esitti kiertueen joka keikalla tämän albumin alusta loppuun, Peter Gabrielin esittäessä levyllä esiintyviä henkilöhahmoja. Konsertin lopussa saatettiin soittaa muutama kappale vanhemmilta levyiltä (esim. "The Musical Box" ja "I know what I like").


title: The Lamb Lies Down on Broadway

text: 1999 Genesis levytti alkuperäisellä kokoonpanolla uuden version levyn kappaleesta "Carpet Crawlers". 2000-luvun alkupuolella yhtyeen jäsenet suunnittelivat lähtevänsä kiertueelle esittämään "The Lamb"- show:n vielä kerran, mutta tämä suunnitelma kariutui ja lopputuloksena oli että yhtye lähti pienemmällä kokoonpanolla (ilman Gabrielia ja Hackettia) esittämään hittejään "Turn it on again"-nimisellä kiertueella.


title: The Sickness

text: The Sickness on yhdysvaltalaisen metalliyhtye Disturbedin debyttialbumi, joka julkaistiin 7. maaliskuuta 2000. Albumi on tyyliltään raskaampaa metallia kuin yhtyeen myöhemmät albumit, joilla tyyli on myös vaihtelevampaa. Albumin sanoitukset ovat synkempiä, ja albumilla on enemmän elektronisia vaikutteita kuin Disturbedin myöhemmällä tuotannolla.


title: The Sickness

text: Albumi kipusi sijalle 29 "Billboard" 200-listalla, ja se pysyi listalla 103 viikkoa kesäkuuhun saakka 2010. "The Sickness" myi nelinkertaista platinaa Yhdysvalloissa. Albumia on myyty noin 4 248 000 kopiota eli se on yhtyeen menestynein albumi.


title: Atchison, Topeka and Santa Fe Railway

text: Atchison, Topeka and Santa Fe Railway , yleisesti lyhyemmin Santa Fe, oli yhdysvaltalainen rautatieyhtiö, joka perustettiin helmikuussa 1896. Rataverkon pituudella mitattuna se oli eräs suurimpia Yhdysvalloissa toimineita rautatieyhtiöitä. Yhtiö nimettiin Kansasissa sijaitsevien Atchisonin ja Topekan sekä New Mexicon osavaltion pääkaupungin Santa Fen mukaan. Yhtiön nimen mukaista suoraa ratayhteyttä Topekasta Santa Fehen ei kuitenkaan rakennettu maastollisista syistä, vaan Santa Fehen johti sivurata Lamysta.


title: Atchison, Topeka and Santa Fe Railway

text: Yhtiön Chicagosta Los Angelesiin ulottuvan pääradan rakennustyömaa saavutti Kansasin ja Coloradon rajan vuonna 1873 ja coloradolaisen Pueblon kaupungin vuonna 1876. Yhtiö perusti oman toimintansa tukemiseksi maakaupan, ja myi ratalinjan varrella sijainneita Yhdysvaltain kongressin sille luovuttamia maa-alueita maanviljelijöille, jotta tulevaisuudessa se voisi hyötyä rautatien varrella olevista rautatiekuljetusta tarvitsevasta maataloustoiminnasta ja -tuotannosta sekä matkustajaliikenteestä.


title: Atchison, Topeka and Santa Fe Railway

text: Santa Fe oli myös yksi yhdistettyjen kuljetusten pioneereistä. Yhtiöön kuului sen historian aikana rautatieliikennetoimintojen lisäksi muun muassa hinaajalaivasto sekä lyhytikäinen lentoyhtiö Santa Fe Skyway. Lisäksi yhtiöllä oli oma linja-autoyhtiö, joka toimi syöttöliikenteenä yhtiön matkustajajunille, sekä lauttayhtiö San Franciscon lahden ylittämistä varten.


title: Atchison, Topeka and Santa Fe Railway

text: Atchison, Topeka and Santa Fe Railway lakkautettiin virallisesti itsenäisenä yhtiönä 31. joulukuuta 1996, kun se fuusioitui Burlington Northern Railroadin kanssa. Yhtiöt muodostivat fuusiossa uuden rautatieyhtiön, Burlington Northern and Santa Fe Railwayn, nykyisen BNSF Railwayn.


title: Believe (Disturbedin albumi)

text: Believe on Disturbed-yhtyeen toinen studioalbumi, joka julkaistiin vuonna 2002. Albumin musiikki on kevyempää verrattuna edelliseen "The Sickness" albumiin. Sanoitukset keskittyvät uskonnollisiin ja hengellisiin teemoihin viime aikojen tragedioista. Albumilla on myös havaittavissa melodista dynamiikkaa.


title: Believe (Disturbedin albumi)

text: "Believe" debytoi sijalla 1 "Billboard 200"-listalla, tehden siitä Disturbedin ensimmäisen listaykkösen. Albumia myytiin 284 000 kopiota ensimmäisellä viikolla, ja se myi Yhdysvalloissa tuplaplatinaa.


title: Panic

text: Panic voi tarkoittaa ainakin seuraavia:


title: Jazz (albumi)

text: Jazz on brittiläisen Queen-yhtyeen marraskuussa 1978 julkaistu seitsemäs albumi. Sen tuottamiseen osallistui jälleen muutaman vuoden tauon jälkeen Roy Thomas Baker. Albumin kansikuvan puolestaan ideoi rumpali Roger Taylor nähtyään samankaltaisen pyörrekuvion Berliinin muurissa. Musiikillisesti albumi on hyvin hajanainen sisältäen vaikutteita useista tyylilajeista.


title: Jazz (albumi)

text: Albumi menestyi kaupallisesti hyvin yltäen top 10:een sekä Britanniassa että Yhdysvalloissa. Kuitenkin levy otettiin ilmestyessään vastaan pettymyksenä ja se sai heikohkoja arvosteluja kriitikoilta. Nykyisin "Jazzia" pidetään kuitenkin yhtenä Queenin tasaisimmista albumeista.


title: Jazz (albumi)

text: Albumin suurimmaksi singlehitiksi Britanniaksi muodostui ”Don’t Stop Me Now”, joka ylsi top 10:een. Myös keskenään samalla singlellä julkaistut ”Fat Bottomed Girls” ja ”Bicycle Race” pääsivät saarivaltiossa kymmenen suosituimman kappaleen tuntumaan. Britannian ulkopuolella, muun muassa Pohjois-Amerikassa julkaistu ”Jealousy” sen sijaan floppasi, eikä saavuttanut sijoitusta Yhdysvalloissa.


title: Jazz (albumi)

text: "Jazz" on tyylillisesti hajanainen albumi, jolla on hyvin erilaista musiikkia. Levyn arvostelleen Allmusic-sivuston Stephen Thomas Erlewinen mielestä "Jazzia" onkin verraten hankala arvostella kokonaisuutena hajanaisen tyylinsä vuoksi. Albumin merkitys koostuu yksittäisistä tyylillisesti sangen vaihtelevista kappaleista. Levylle on mahtunut muun muassa rockia pilke silmäkulmassa, varhaista diskoa, solisti Freddie Mercurylle ominaisia pianoballadeja, hard rockia, poppia sekä lähi-idän tunnelmaa. Brian Mayn kitaransoiton ansiosta "Jazz" on äänimaailmaltaan raskaampi albumi kuin edellislevy "News of the World" ja samalla yhtyeen ensimmäinen albumi, jolla käytettiin syntetisaattoria, tosin kyseessä ei ollut kosketinsoitinsyntetisaattori. Albumilla on myös tavallista enemmän akustisia raitoja. Levyn nimestä huolimatta albumilla ei ole kappaleita, joita voitaisiin luokitella tyylillisesti jazz-musiikiksi.


title: Jazz (albumi)

text: "Jazz" oli ensimmäinen Queen-albumi, joka äänitettiin Britannian ulkopuolella. Levytykset alkoivat heinäkuussa 1978 Mountain-studiossa Montreux'ssa Sveitsissä, ja päättyivät lokakuussa Super Bear -studiossa Nizzassa Ranskassa. Albumi oli samalla pienen tauon jälkeen viimeinen, jonka tuottamisessa oli mukana Roy Thomas Baker, joka oli osallistunut myös yhtyeen neljän ensimmäisen albumin tuottamiseen. Äänittäjinä toimivat Geoff Workman ja John Etchells.


title: Jazz (albumi)

text: Bakerin paluun on katsottu tuoneen yhtyeen jäsenten lauluntekoon lisää luovuutta. Edellisalbumi "News of the World" oli ollut eräänlainen paluu yhtyeen juurille, mutta "Jazz" merkitsi jälleen kokeilujen tielle siirtymistä ja tutkimusmatkaa musiikillisille sivuteille. Tuloksena oli materiaalia 13 kappaleen verran, mikä tekee "Jazzista" yhden Queenin pisimmistä albumeista. Yhtye myös osoitti jälleen, että kaikki sen jäsenet kykenevät lauluntekoon, sillä Freddie Mercuryn ja Brian Mayn lisäksi sekä basisti John Deacon että rumpali Roger Taylor kirjoittivat levylle kaksi kappaletta.


title: Jazz (albumi)

text: Albumin avauskappaleessa ”Mustapha”, josta lähes puolet on miksattu monofonisesti, on vaikutteita arabialaisesta musiikista. Alun intro parodioi moskeijan rukouskutsujien, muezzinien laulua. Myös osa laulusta on arabian kieltä. Kun "Jazz" ilmestyi, Creem-lehden kriitikko Mitchell Cohen epäili ”Mustaphaa” kaikkien aikojen oudoimmaksi aloituskappaleeksi. ”Fat Bottomed Girls” on Brian Mayn käsialaa, ja sen innoittajina ovat toimineet yhtyeiden perässä juoksevat bändärit ja tytöt. Kahdessa ensimmäisessä kertosäkeistössä May laulaa päävokaalit, Mercuryn laulaessa taustoja, joten periaatteessa ”Fat Bottomed Girls” on Mercuryn ja Mayn duetto. Kappale myös julkaistiin kahden A-puolen singlenä yhdessä ”Bicycle Race” -kappaleen kanssa, ja siitä tuli niin suosittu livenumero, että se soitettiin lähes jokaisessa konsertissa aina 1980-luvun alkuun asti.


title: Jazz (albumi)

text: ”Jealousy” on Freddie Mercuryn akustinen, klassisvaikutteinen balladi, jossa Brian May imitoi sitarin ääntä akustisella kitaralla. Kappale kertoo nimensä mukaisesti mustasukkaisuuden aiheuttamasta tuskasta. Freddie Mercury sävelsi ”Bicycle Race” -kappaleen Tour de France -pyörilykilpailun innoittamana, joka kulki yhtyeen äänityspaikan Nizzan läpi. Kappaletta on kuvattu kaikkien aikojen progressiivisimmaksi kolmen minuutin hitiksi, ja se on samalla albumin todennäköisesti monimutkaisin kappale. Yhtyeen konserteissa faneilla oli tapana soittaa polkupyörän kelloja kappaleen aikana, ja usein esiintymisten aikoihin kellot myytiin loppuun paikallisista pyöräilyliikkeistä. ”If You Can’t Beat Them” on todennäköisesti basisti John Deaconin kirjoittamista kappaleista kaikkien aikojen raskain. Se on samalla yhtyeen harvoja kappaleita, jonka työstössä on käytetty vaiheistustekniikkaa (). Toinen tällainen kappale on ”Killer Queen” albumilta "Sheer Heart Attack" (1974). Kappaleessa ”Let Me Entertain You” Mercury laulaa halustaan viihdyttää yleisöä. Se jäi Mercuryn viimeiseksi raskaaksi kappaleeksi pitkäksi aikaa, ja lopussa käytetään tuntemattomia taustalaulajia, joiden nimiä ei ole merkitty albumin tietoihin.


title: Jazz (albumi)

text: B-puolen aloittavassa ”Dead on Timessa” on kuultavissa ukkosen jyrinää. Tämä tallentui levylle Brian Mayn toimesta, joka nauhoitti rajuilmaa äänitysten aikana Montreux’ssa, Sveitsissä. Tämän hard rockia edustavan kappaleen rumpuraitaa on pidetty Roger Taylorin kaikkien aikojen monimutkaisimpana. John Deaconin jazz-vaikutteista ”In Only Seven Daysia” on pidetty hyvin samantyyppisenä kuin edellisalbumi "News of the Worldin" kappaletta ”Spread Your Wings”. Kappaleen teksti kertoo lomaromanssista. Creem-lehti kuvasi Brian Mayn New Orleans -vaikutteista kappaletta ”Dreamer’s Ball” yliammutuksi blues-jazziksi.


title: Jazz (albumi)

text: Rumpali Roger Taylorin kirjoittamalla kappaleella ”Fun It” Queen teki ensimmäisen harppauksensa diskomusiikin pariin. Siinä on käytetty syntetisaattorirumpuja, joita ei kuitenkaan tule sekoittaa konerumpuihin. Laulusta vastaavat sekä Taylor että Freddie Mercury. Brian Mayn laulaman rockballadi ”Leaving Home Ain't Easyn” ”naisosuudet” ovat todellisuudessa Mayn nopeutettua laulua. ”Don’t Stop Me Now” on radioystävällinen raita, jonka on työstänyt yksin Freddie Mercury. Tyylillisesti se muistuttaa Mercuryn vanhemmista teoksista kappaleita ”Seaside Rendezvouz” ja ”Good Old-Fashioned Lover Boy”. Vaikka kappaleeseen kuuluisan kitarasoolon soittanut Brian May ei juurikaan pitänyt kappaleesta, julkaistiin se singlenä, jolloin se ylsi top 10:een Britanniassa. "Jazzin" päättää Roger Taylorin laulama ”More of That Jazz”, joka perustuu pitkälti itseääntoistavasta nauhaluuppauksesta. Erityisesti Taylor teki tämän tyyppisiä kappaleita myös tuleville albumeille "The Game" (1980) ja "Hot Space" (1982). Raidan lopussa kuullaan vielä lyhyitä pätkiä useammasta albumin kappaleesta.


title: Jazz (albumi)

text: Albumin kansikuva oli rumpali Roger Taylorin idea. Taylor näki vastaavan pyörteenmuotoisen kuvion Berliinin muurissa, ja hänen mielestään se oli sopiva uuden levyn kanteen muiden jäsenten ollessa samaa mieltä. Yhtye teki kannen konseptin ja lopullisesta luonnoksesta vastasi Cream-yhtiö. Kansi herätti ilmestyessään huomiota, sillä se erosi Queenin edellisten levyjen kansikuvista, eikä sillä tuntunut olevan mitään yhteyttä albumin nimeen.


title: Jazz (albumi)

text: Sisäkannessa olevan yhtyekuvan otti roudari Peter 'Ratty' Hince Montreux'n studioilla. Sisäpussin kuvan puolestaan otti Nizzan Super Bear -studioilla Chris Hopper. Mukana tuli myös suuri juliste alastomista, pyöräilevistä mallitytöistä.


title: Jazz (albumi)

text: Albumi julkaistiin ensimmäisen kerran 10. marraskuuta 1978 Britanniassa vinyylinä ja C-kasettina. Albumi nousi parhaimmillaan myyntilistan 2. sijalle 27 listaviikon aikana. Britannian ääniteteollisuus palkitsi albumin kultalevyllä levyn julkaisupäivänä 10. marraskuuta. Yhdysvalloissa albumi julkaistiin 14. marraskuuta 1978, jossa se 17 listaviikon aikana nousi 6. sijalle ja myi platinaa. Albumi oli myyntimenestys myös muualla maailmassa, ja esimerkiksi Portugalissa "Jazz" ylsi aina listaykköseksi asti. Hyvästä menestyksestä huolimatta albumi otettiin vastaan pettymyksenä ja esimerkiksi Rolling Stone -lehti arvosteli albumia ”fasistiseksi”.


title: Jazz (albumi)

text: Levyn painoksissa oli valtiokohtaisia eroja. Suurin osa albumeista oli niin sanottua gatefold-mallia, eli rakenteeltaan avattavakantisia mukanaan juliste alastomista naispyöräilijöistä. Turkissa albumi julkaistiin erilaisella kannella varustettuna nimellä "Bicycle Race". Ranskan-painoksessa vinyylissä oli kuva pyöräilijöistä versiosta riippuen joko valkoisella tai mustalla pohjalla. Israelin-painoksessa oli puolestaan erilainen sisäkannen kuva sekä erilainen juliste. Lisäksi Taiwanin-julkaisussa kanteen oli painettu teksti ”Includes Bicycle Race and 4 page colour poster”.


title: Jazz (albumi)

text: Queen järjesti 31. lokakuuta 1978 albumin julkaisun kunniaksi juhlat New Orleansissa, joka tunnetaan jazz-musiikin kotina. Yhtyeen levy-yhtiöt oli kutsuttu tapahtumaan – yhteensä vieraita oli noin neljäsataa mukaan lukien lehdistöt Britanniasta, Etelä-Afrikasta, Japanista ja Yhdysvalloista. Juhla alkoi keskiyöllä jatkuen aamuun asti. Mukana oli alastomia naismutapainijoita, tulennielijöitä, kääpiöitä, jonglöörejä, taikureita, zulu- ja voodoo-tanssijoita, strippareita, erilaisia yhtyeitä sekä erityinen bändäri viihdyttämässä levy-yhtiöiden työntekijöitä. Juhlaa pidetäänkin yhtenä rockhistorian pahamaineisimmista.


title: Jazz (albumi)

text: ”Fat Bottomed Girls” / ”Bicycle Race” -singlen mainoskampanjan yhteydessä yhtye vuokrasi Wimbledonin stadionin ja järjesti pyöräilykilpailun, johon osallistui 50 naista alasti. Tapahtuma päätyi myös ”Bicycle Racen” promovideolle. Lisäksi kyseisen singlen kannessa käytettiin alastoman naisen kuvaa, mikä nostatti erityisesti Pohjois-Amerikassa yhtyettä kohtaan syytöksiä seksismistä. Negatiivisen suhtautumisen vuoksi naiselle lisättiin singlen myöhemmissä painoksissa pikkuhousut. Lisäksi albumin mukana tullut juliste alastomista naispyöräilijöistä aiheutti kohua Yhdysvalloissa ja siellä levyä myytiin ilman julistetta. Julisteen sijaan albumin mukana sai lomakkeen, jolla julisteen saattoi halutessaan tilata. Kitaristi Brian Mayn mukaan yhtye menetti fanejaan kohun myötä.


title: Jazz (albumi)

text: ”Bicycle Racen” alkuperäinen, alastomien naisten pyöräilyä ja yhtyeen vuoden 1976 Hyde Parkin konserttia sekaisin sisältävä promovideo julkaistiin vasta vuonna 2002, jolloin "Greatest Video Hits 1" -DVD julkaistiin. Aikanaan esityskelvottoman videon sijasta esitettiin vaihtoehtoista videota.


title: Jazz (albumi)

text: Kriitikoiden suhtautuminen albumiin oli levyn ilmestyessä yleisesti negatiivista. Myös levyn nimi ihmetytti, koska se ei sisältänyt varsinaista jazz-musiikkia. Rolling Stone -lehden arvostelu "Jazzista" julkaistiin 8. helmikuuta 1979. Arvostelun laatija Dave Marsh totesi albumin sisältävän Queenille tyypillisiä kliseitä tiukasta kitaroinnista, heavy metal -soundeista ja neliäänisestä stemmalaulusta lähtien. Marshin mielestä se, että yhtye on antanut levylleen nimeksi "Jazz", ei ole kuitenkaan mikään yllätys, vaan osoitus sen jäsenten ylimielisyydestä ja siitä, että he luulevat olevansa mitä vain haluavat. Marsh totesi, että ainoa asia, jonka Queen tekee muita paremmin, on halveksunnan kerääminen. Myöskään kappaleet eivät saa tunnustusta, ja esimerkiksi avausraita ”Mustapha” on Marshin mielestä kömpelö uusintateos "The Pajama Game" -musikaalin laulusta ”Hernando’s Hideaway”. Marsh päättää arvostelun tylysti:


title: Jazz (albumi)

text: Billboard (1978) oli omassa kritiikissään maltillisempi ja totesi Queenin jatkavan musiikillisten rajojensa laajentamista, vaikkakin piti levyn nimeä petollisena. Lehden huomion kiinnitti myös levyn hajanaisuus ja lehden mielestä sille sisältyy myös ”ensimmäinen marokkolainen rock and roll -kappale”.


title: Jazz (albumi)

text: William Ruhlmann kommentoi levyä kirjassa "The All-Music Guide to Rock" (1995). Hänen mielestään Queen otti hyvistä myyntiluvuista huolimatta "Jazzilla" musiikillista takapakkia hyvän "News of the World" -albumin jälkeen, eikä pidä levyä Queenin ikimuistoisimpina teoksina. Ruhlmann kutsuu "Jazzia" askeleeksi uudelle suunnalle, jonka yhtye lopulta löysi seuraavalla albumillaan "The Game".


title: Jazz (albumi)

text: Uusimmat arvostelut ja asenteet levystä ovat olleet positiivisia. Allmusic-sivuston Stephen Thomas Erlewine laskee "Jazzin" yhtyeen tasaisimpien albumien joukkoon. Hän toteaa albumilla olevan joukon erilaisia soundeja, ja kehuu Freddie Mercuryn laulutyöskentelyä vastustamattomaksi. Vaikka Erlewine myöntääkin albumin olevan paikoin liioiteltu, kuten diskokappaleen ”Fun It” kohdalla, antaa hän levylle arvosanaksi neljä tähteä viidestä. Samat pisteet antaa Sputnikmusicin Brendan Schroer, jonka arvostelu on julkaistu marraskuun 2010 lopulla. Schroer kiinnittää huomionsa siihen, että "Jazzilla" on paljon yhtyeen alkuaikojen proge-elementtejä. Hän kehuu erityisesti kappaleita ”Fat Bottomed Girls” sekä ”Jealous”, jonka hän nimeää yhdeksi Queenin kauneimmista balladeista. Lopuksi Schroer kuitenkin toteaa levyn todennäköisesti edelleen jakavan mielipiteet.


title: Jazz (albumi)

text: The Darkness -yhtyeen Justin Hawkins lukeutuu "Jazzin" puolustajiin – hän on nimennyt sen lempialbumikseen brittiläisistä levyistä.Albumin 35 konsertin nimikkokiertue käynnistyi Dallasista 28. lokakuuta ja päättyi Inglewoodiin 20. joulukuuta. Yhtye esiintyi Yhdysvaltojen lisäksi myös muutaman kerran Kanadassa. Marraskuisessa konsertissa New Yorkin Madison Square Gardenissa yhtye toisti ”Bicycle Race” -videon tapahtumat, kun joukko vähäpukeisia naisia pyöräili lavalla.


title: Jazz (albumi)

text: Tammikuussa 1979 alkoi 44 konserttia kattava Live Killers -kiertue, joka käsitti Euroopan lisäksi lähes kaksikymmentä esiintymistä Japanissa. Erityisesti kappaleet ”Fat Bottomed Girls” ja ”Let Me Entertain You” nousivat livesuosikeiksi. Kiertue päättyi toukokuussa ja Euroopan-osuudelta koostettiin livealbumi "Live Killers", joka ilmestyi kauppoihin kesäkuussa. Live Killers -kiertueen merkittävin ero Jazz-kiertueeseen oli siinä, että kappale ”Fat Bottomed Girls” oli pudotettu settilistasta ja sen tilalla soitettiin ”Don’t Stop Me Now”.


title: Jazz (albumi)

text:
Vuoden 1978 lopulla Queen oli ilmoittanut haluavansa esiintyä Wimbledonin keskusstadionilla, mutta lupaa tähän ei kuitenkaan annettu.
"Jazz"-albumi julkaistiin CD-levynä ensimmäisen kerran vuonna 1986 ja uudelleen Yhdysvalloissa vuonna 1991 kahden uudelleensovitetun kappaleen kera. Albumi julkaistiin uudelleen CD-levynä Euroopassa ja Japanissa vuosina 1993–94 sekä uudelleen Japanissa vuonna 1998. Remasteroituna CD-levy julkaistiin Japanissa vuonna 2001 ja uudelleen vuonna 2004 Euroopassa ja Japanissa japaninkielisin kansin.


title: Jazz (albumi)

text:
A-puoli
B-puoli


title: Jazz (albumi)

text: "Jazzilta" julkaistiin ensimmäisenä single ”Bicycle Race” / ”Fat Bottomed Girls”, joka laskettiin Britanniassa markkinoille 13. lokakuuta 1978, eli reilusti ennen itse albumia. Yhdysvalloissa julkaisu tapahtui saman kuun 24. päivä. Kyseessä oli yhtyeen järjestyksessään toinen kahden A-puolen single, ja se ylsi brittilistan sijalle 11 sekä useassa Manner-Euroopan valtiossa top 10:een. Single julkaistiin samalla kappalevalikoimalla ja erilaisilla kuvakansilla varustettuna useissa maissa. Kannet, joissa pyöräilevä alaston nainen on sensuroitu vaatekappaleilla, ovat keräilyharvinaisuuksia.


title: Jazz (albumi)

text: Toisen singlen, ”Don’t Stop Me Now'n”, julkaisu näki päivänvalon 26. tammikuuta 1979. Siitä tuli albumin suurin hitti sen yltäessä Britanniassa sijalle 9. Pohjois-Amerikassa B-puolena toimi ”More of That Jazz”, kun taas lähes kaikkialla muualla ”In Only Seven Days”.


title: Jazz (albumi)

text: 27. huhtikuuta 1979 ilmestyi ”Jealousy”, joka julkaistiin Yhdysvalloissa, Kanadassa, Uudessa-Seelannissa ja Brasiliassa. B-puolella oli ”Fun It”.


title: Jazz (albumi)

text: ”Mustapha” B-puolenaan ”Dead on Time” julkaistiin Euroopan-kiertueen aikana Länsi-Saksassa, Espanjassa ja Boliviassa. Kappaleesta ei kuvattu promovideota myynnin avittamiseen.


title: Jazz (albumi)

text: Muusikot


title: Jazz (albumi)

text: Muut


title: No One Is Innocent

text: ”No One Is Innocent” on brittiläisen punk-yhtye Sex Pistolsin kappale, joka julkaistiin kesäkuussa 1978 kahden a-puolen singlellä. Se äänitettiin Brasiliassa laulaja Johnny Rottenin eroamisen jälkeen, eikä myöskään Sid Vicious saapunut paikalle, joten kappaleessa soittavat alkuperäisestä yhtyeestä vain rumpali Paul Cook ja kitaristi Steve Jones. Kappaleessa laulaa kuuluisa brittiläinen junaryöstäjä Ronnie Biggs. Kappaleen tekijöiksi on merkitty Cook, Jones ja Biggs.


title: No One Is Innocent

text: Singlen toisella puolella on Sex Pistolsin basistin Sid Viciousin laulama versio Frank Sinatran tunnetuksi tekemästä kappaleesta "My Way". Kappaleen tekijöiksi on merkitty Francois, Revaux ja Anka.


title: No One Is Innocent

text: Singlen molemmat kappaleet julkaistiin yhtyeen soundtrack-albumilla "The Great Rock 'n' Roll Swindle" vuonna 1979 ja vuonna 1980 yhtyeen kokoelma-albumilla "Flogging a Dead Horse".


title: No One Is Innocent

text: Suomalainen punk-yhtye Karanteeni levytti "No One is Innocent" -kappaleesta suomenkielisen version "Kaljupäinen gangsteri", jonka sanoitti Harri Konttinen.


title: Palazzo Vecchio

text: Palazzo Veccio on Italiassa sijaitsevan Firenzen kaupungintalo. Tämä palatsi-linnake sijaitsee Piazza della Signorialla. Rakennuksen yhteydessä on "Loggia della Signoria".


title: Palazzo Vecchio

text: Palatsin rakentaminen alkoi vuonna 1299 arkkitehti Arnolfo di Cambion johdolla. 1400-luvulla ja varsinkin 1500-luvulla tehdyt lisäykset muuttivat rakennuksen takaosaa. Sille tunnusomaiset piirteet: laatikkomainen galleria ja epäsymmetrisesti sijaitseva torni jäivät ennalleen.


title: Palazzo Vecchio

text: Alun perin rakennuksen nimenä oli "Palazzo della Signoria", koska se oli Firenzen kaupunginhallinnon (la Signoria) keskus. Torni on 90 metriä korkea.


title: Sveitsinitalia

text: Sveitsinitalia on Sveitsissä, ennen kaikkea Ticinon ja Graubündenin kantoneissa puhuttava italian kielen murre.


title: Sveitsinitalia

text: Vaikka italia on Sveitsin liittovaltion virallinen kieli ja Sveitsin kolmanneksi puhutuin kieli, Sveitsin perustuslaki takaa kantoneille mahdollisuuden valita itse omat viralliset kielensä. Kantoneista vain Ticinossa ja Graubündenissä italian kielellä on virallinen asema.


title: Sveitsinitalia

text: Noin 500 000 sveitsiläistä, eli 6,5 % väestöstä puhuu italiaa. Italia on pääkieli koko Ticinon kantonissa, mutta Graubündenissä sitä puhutaan vain osassa kantonia. Graubündenin väestöstä noin 15 % on italiankielisiä.


title: Sveitsinitalia

text: Maaseudulla ja vanhemman väestön keskuudessa lombardin kieli ja sen variaatiot ovat yhä käytössä, eikä lombardin kielen käyttämiseen Sveitsissä liity samanlaista stigmaa kuin Italiassa.


title: Sveitsinitalia

text: Radiotelevisione Svizzera di lingua Italiana on Sveitsin italiankielinen yleisradioyhtiö, joka lähettää radio- ja televisio-ohjelmaa italian kielellä.


title: Sveitsinitalia

text: Luganon yliopisto on italiankielisen Sveitsin tärkein yliopisto.


title: Million Dollar Bridge

text: Million Dollar Bridge eli virallisesti Miles Glacier Bridge on noin 80 kilometrin päässä Cordovan kaupungista Alaskassa sijaitseva Copperjoen ylittävä silta. Se rakennettiin 1900-luvun alussa rautatiesillaksi osana Cordovan ja Kennicottin välistä, 315 kilometrin mittaista Copper River and Northwestern Railway -rautatietä, jonka rahoittivat J. P. Morgan ja Guggenheimin perhe. Silta sai lempinimekseen "Miljoonan dollarin silta" 1,4 miljoonaan Yhdysvaltain dollariin nousseiden rakennuskustannusten vuoksi. Silta oli rautatieliikenteen käytössä vuosina 1909–1938.


title: Million Dollar Bridge

text: 1950-luvulla aloitettiin muutostyöt sillan ja vanhan ratapenkereen muuttamiseksi maantieksi. Työt kuitenkin keskeytyivät 27. maaliskuuta 1964, kun Pitkäperjantain maanjäristys vaurioitti sekä siltaa että rakenteilla ollutta maantietä.


title: Million Dollar Bridge

text: Silta korjattiin väliaikaisesti vaijerein, I-palkein ja lankuin. Vain noin 16 kilometriä valmista tietä oli ehditty rakentaa sillan toiselle puolelle, ja useille autoilijoille silta onkin ajomatkan päätepiste.


title: Million Dollar Bridge

text: Vuonna 2000 silta lisättiin Yhdysvaltain kansalliseen historiallisten paikkojen rekisteriin.


title: Million Dollar Bridge

text: Sillan lopullinen korjaustyö alkoi 2004, ja se avattiin liikenteelle elokuussa 2005. Kiistanalainen päätös sillan korjaamisesta tehtiin syyskuussa 1995 tapahtuneen tulvan jälkeen. tulvan seurauksena kävi selväksi, että korjaamattomana silta luhistuisi seuraavan suuren tulvan yhteydessä. Osavaltion insinöörit päättelivät, että sillan korjaaminen olisi purkamista, tai pahimmassa tapauksessa sortuneen sillan raivausta, halvempi vaihtoehto. Sortunut silta olisi raivattava, jotta lohet pääsisivät nousemaan Copperjokeen.


title: Million Dollar Bridge

text: Ihmiset toivovat, että sillan korjaamisen myötä myös kaavailtu Alaska Highway 10 -maantieyhteys Cordovasta Chitinaan toteutuisi.


title: Davide Baiocco

text: Davide Baiocco (s. 8. toukokuuta 1975, Perugia, Umbria, Italia) on italialainen jalkapalloilija, joka edustaa Serie A:ssa pelaavaa Cataniaa. 171 senttimetriä pitkän Baioccon pelipaikka on keskikentän keskellä tai vasemmalla laidalla.


title: Davide Baiocco

text: Pelaajauransa aikana Baiocco on edustanut korkeimmalla sarjatasolla Catanian lisäksi Regginaa, Piacenzaa, Juventusta ja Perugiaa sekä alemmilla sarjatasoilla Perugiaa, Viterbeseä, Sienaa, Fanoa ja Gubbiota.


title: Davide Baiocco

text: Baioccon uran paras saavutus on Italian Supercupin voitto Juventuksen paidassa vuonna 2002.


title: Töölön pallokenttä

text: Töölön pallokenttä eli ”Bollis” () on Helsingissä Taka-Töölössä sijaitseva jalkapallokenttä, joka on avattu vuonna 1915.


title: Töölön pallokenttä

text: Kun Pallokenttä avattiin 1915, oli se Suomen ensimmäinen kunnollinen jalkapallon pelaamiseen tarkoitettu nurmikenttä. Pallokenttä rakennettiin alun perin yksityisenä yrityksenä, mutta Helsingin kaupunki otti sen hoitoonsa vuonna 1939.


title: Töölön pallokenttä

text: Vuoden 1952 Helsingin olympialaisten yhteydessä Töölön pallokentällä pelattiin yhteensä viisi jalkapallo-ottelua. Karsintasarjassa Jugoslavia rökitti Intiaa luvuin 10–1 täyden katsomon (20 000 katsojaa) edessä 15. heinäkuuta. Alkusarjan ottelu Unkarin ja Italian välillä veti katsomoihin samansuuruisen katselijajoukon 21. heinäkuuta. Pallokentän yleisöennätykset ovat peräisin edellä mainituista olympialaisten otteluista.


title: Töölön pallokenttä

text: Näiden kahden kamppailun lisäksi pelattiin kisojen aikana vielä kolme puolivälieräottelua: Ruotsi–Itävalta, Saksa–Brasilia ja Jugoslavia–Tanska. Näissä arvioitiin olleen paikalla noin 10 000 silmäparia kussakin.


title: Töölön pallokenttä

text: Pallokentällä ovat esiintyneet niin kuuluisa Ferenc Puskásin johtama Unkarin joukkue kuin kotimaiset tähdet Atik Ismail ja "banaanipotkun" mestari Kai Pahlman.


title: Töölön pallokenttä

text: Pallokentän viereen rakennettiin 1990-luvulla Töölön jalkapallostadion (nyk. Telia 5G areena), ja samalla myös Pallokenttää peruskorjattiin. Aurinkokatsomo kunnostettiin, konevarastot ajanmukaistettiin ja katsomon alle rakennettiin uudet kahvilatilat. Samalla Urheilukadun puoleiset katsomot purettiin, nurmet peruskorjattiin ja ykkösnurmea varten rakennettiin uusi kuuluttamo. Vuosina 2000–2001 toteutetun peruskorjauksen kustannukset olivat yhteensä 1,37 miljoonaa euroa.


title: Töölön pallokenttä

text: Nykymuodossaan Pallokenttä käsittää kaksi nurmikenttää ja neljä tekonurmipinnoitteista kenttää. Kaikki kentät ovat täysimittaisia, valaistuja ja lämmitettyjä. Lisäksi tekonurmiset kentät ovat ympärivuotisessa harjoituskäytössä. Modernit sosiaalitilat sijaitsevat Sonera Stadiumin yhteydessä. Pallokentän ykkösnurmi on valaistu 900 luksin voimakkuudella ja siellä kotiottelunsa pelaavat muun muassa Kakkosessa pelaava Atlantis FC.


title: Erkki Tiesmaa

text: Erkki Antero Tiesmaa, ent. "Tidström", (22. syyskuuta 1907 Oulu – 18. helmikuuta 1969 Pello) oli suomalainen sanoittaja. Tiesmaa on erityisesti tunnettu sota-ajan kappaleen ”Eldankajärven jää” sanoittajana. Tiesmaan sanoitus ilmestyi runon muodossa myös Olavi Paavolaisen toimittamassa runoantologiassa "Täältä jostakin – Suomen kenttäarmeijan runoja" (WSOY 1943).


title: Erkki Tiesmaa

text:
Koulutukseltaan Tiesmaa oli filosofian maisteri ja suomen kielen opettaja, joka ennen sotia toimi Saksassa Königsbergin Albertus-yliopiston suomen kielen opettajana. Opiskeluaikanaan hän toimi Akateemisessa Karjala-Seurassa. Jatkosodan aikana Tiesmaa oli Uhtuan suunnalla valistusupseerina. Hän sanoitti humoristisia lauluja ja esitti niitä perustamansa orkesterin kanssa asemasotavaiheen aikana rintamalinjoilla. Sodan jälkeen Tiesmaa oli Pellon yhteiskoulun rehtorina vuosina 1947–1969. Sitä ennen hänet oli pidätetty kuukausiksi
asekätkennästä, mutta häntä ei kuitenkaan tuomittu.


title: Guelfit ja ghibelliinit

text: Guelfit ja ghibelliinit olivat kaksi keskiajalla Italian keski- ja pohjoisosissa vaikuttanutta poliittista ryhmittymää. Guelfit kannattivat paavinvaltaa ja ghibelliinit Pyhän saksalais-roomalaisen keisarin vallankäyttöä. He ottivat rajusti yhteen 1100- ja 1200-luvuilla.


title: Guelfit ja ghibelliinit

text: Nimitykset guelfit ja ghibelliinit viittasivat saksalaisen Welfin hallitsijasuvun vihanpitoon Hohenstaufen-sukuisten keisarien kanssa 1100–1200-luvuilla. "Guelf" oli Welfin suvun italiankielinen nimi, ja "Ghibellini" taas viittasi Hohenstaufenien tärkeään tukikohtaan Waiblingeniin. Epäluotettavan perimätiedon mukaan nimitykset olisivat väännöksiä sotahuudoista, joita Welfien ja Hohenstaufenien armeijat olisivat käyttäneet vuonna 1140 Weinsbergin piiritystaistelussa. Nimitykset vakiintuivat käyttöön ensin Firenzessä ja sitten muissakin Italian kaupunkivaltioissa alkaen keisari Fredrik II:n valtakaudesta 1200-luvun alkupuolella.


title: Guelfit ja ghibelliinit

text: Guelfit löivät ghibelliinit, mutta ajautuivat lopulta sisäisiin ristiriitoihin ja jakautuivat ”mustiin” ja ”valkoisiin”. Mustat jatkoivat paavin kannattamista, kun taas valkoiset vastustivat paavin liiallista vaikutusvaltaa, etenkin vuosina 1294–1303 paavina olleen Bonifatius VIII:n aikana.


title: Guelfit ja ghibelliinit

text: Dante Alighieri eli konfliktin aikaan, ja hän saikin siitä aineksia teokseensa "Jumalainen näytelmä". Itse Dante kuului valkoisten guelfien puolelle, ja mustat karkottivat hänet Firenzestä vuonna 1302.


title: Santa Maria del Fiore

text: Santa Maria del Fiore on Firenzessä sijaitseva katedraali, joka on pääosin rakennettu 1300- ja 1400-luvuilla. Se on viidenneksi suurin kirkkorakennus Euroopassa, sillä sitä suurempia ovat vain Pietarinkirkko Roomassa, St Paulin katedraali Lontoossa, Sevillan katedraali ja Duomo di Milano. Katedraali on erityisen kuuluisa suuresta Filippo Brunelleschin suunnittelemasta kupolista, joka hallitsee koko Firenzen kaupunkimaisemaa.


title: Santa Maria del Fiore

text: Santa Maria del Fiore on omistettu Neitsyt Marialle. Sana "Fiore" tarkoittaa suomeksi kukkaa ja viitannee Firenzen kaupungin vaakunassa olevaan liljankukkaan. Katedraali on mitoitettu 30 000 ihmiselle. Sitä nimitetään usein myös "Firenzen tuomiokirkoksi", sillä se on Firenzen katolisen hiippakunnan keskuskirkko.


title: Santa Maria del Fiore

text: Maanjäristykset ovat ravistellet rakennusta useaan otteeseen, merkittävimmin vuosina 1510, 1675 ja 1895.


title: Santa Maria del Fiore

text: Nykyisen katedraalin paikalla oli aiemmin Santa Reparatan katedraali, joka oli rakennettu jo 400-luvulla. Tämä vanha katedraali palveli firenzeläisiä noin 900 vuoden ajan.


title: Santa Maria del Fiore

text: Firenze kasvoi 1200-luvulla niin suureksi ja vauraaksi kaupungiksi, että vanhan katedraalin katsottiin olevan liian pieni ja vaatimaton kaupunkilaisten tarpeisiin. Sen sijaan että olisi kunnostettu vanhaa katedraalia, päätettiin siis rakentaa uusi katedraali, joka loistollaan jättäisi muiden kaupunkien katedraalit varjoonsa. Varsinkin Pisan ja Sienan asukkaille haluttiin näyttää, että Firenze on maakunnan mahtavin kaupunki.


title: Santa Maria del Fiore

text: Uuden katedraalin suunnittelijaksi valittiin kuvanveistäjä ja arkkitehti Arnolfo di Cambio. Hän päätti ottaa suunnittelun lähtökohdaksi latinalaisen ristin muotoisen pohjakaavan. Rakennustyöt alkoivat vuonna 1296. Di Cambio kuoli kuitenkin jo vuonna 1302, ja rakennustyöt keskeytyivät tämän jälkeen noin 30 vuodeksi. 1330-luvulla töitä jatkettiin jälleen, tällä kertaa Giotton suunnitelmien mukaan. Giotto kuoli jo vuonna 1337, mutta ehti kuitenkin suunnittelemaan katedraalille näyttävän 85 metriä korkean kellotornin (italiaksi "Campanile").


title: Santa Maria del Fiore

text:
Vastuu katedraalin suunnittelusta siirtyi Giotton jälkeen muun muassa Francesco Talentille. Di Cambion alkuperäistä suunnitelmaa noudatettiin pääpiirteissään, mutta rakennustöiden hitaan edistymisen vuoksi katedraalin lopulliseen ulkonäköön vaikuttivat useat arkkitehdit. Vuonna 1418 oltiin lopulta niin pitkällä, että voitiin alkaa pohtia kupolin rakentamista. Järjestettiin kupolin suunnittelukilpailu, johon osallistuivat muun muassa Lorenzo Ghiberti ja Filippo Brunelleschi. Voittajaksi selviytyi Brunelleschi, jonka kupolisuunnitelma perustui kaksoiskupoliin; kahdeksankulmaiseen pohjaratkaisuun. Tämä suunnitelma oli rakennusteknisesti niin vaikea toteuttaa, että monet uskoivat kupolin jäävän pysyvästi keskeneräiseksi. Brunelleschin suunnitelma sisälsi kuitenkin lukuisia perinteisistä tavoista poikkeavia ratkaisuja. Kupoli muun muassa rakennettiin ilman maasta alkavaa tukea, joka säästi valtavat määrät Toscanan metsiä.
Brunelleschin 24 miljoonaa kiloa painava kupoli valmistui vuonna 1436 ja se oli valmistuessaan maailman suurin, halkaisijaltaan 42 metriä. Kirkkoa ympäröivältä aukiolta katsottuna kupolin huippu nousee 114,5 metrin korkeuteen.


title: Santa Maria del Fiore

text: Paavi Eugenius IV vihki katedraalin käyttöön 25. maaliskuuta 1436, eli kaiken kaikkiaan rakennustyöt kestivät 140 vuotta. Tosin kupolin huippu saatiin viimeisteltyä vasta vuonna 1469, ja julkisivu jäi niin pahasti keskeneräiseksi, että se päätettiin purkaa kokonaan 1500-luvulla. Katedraalin julkisivu oli tämän jälkeen aina 1800-luvun lopulle asti varsin rumalla tavalla viimeistelemätön. Nykyinen uusgoottilaisen koristeellinen julkisivu perustuu Emilio De Fabriksen (1808–1883) suunnitelmaan, ja se valmistui vuonna 1887.


title: Santa Maria del Fiore

text: Varsinaiseen katedraaliin kuuluu itse päärakennus sekä erillinen kellotorni. Kokonaisuutta täydentää katedraalin edustalla oleva Kastekirkko (Battistero di San Giovanni), joka on rakennettu 1000-luvulla ja on Firenzen vanhin rakennus. Kastekirkon marmorikoristeiset ulkopinnat olivat mallina katedraalin ulkopinnoille. Erilaisia marmorilaatuja hyödyntäen on aikaansaatu rikas koristekuviointi: päävärit ovat valkoinen (Carraran marmori), vihreä (Praton marmori) ja punaruskea (Sienan tai Maremman marmori).


title: Santa Maria del Fiore

text: Katedraalin koristeellisen ulkoasun vastapainona ovat melko karut sisätilat.


title: Santa Maria del Fiore

text: Sisätilojen freskomaalauksista mainittakoon:Katedraalin ikkunoita koristaa 44 lasimaalausta, tekijöinään muun muassa Donatello, Lorenzo Ghiberti, Paolo Uccello ja Andrea del Castagno.


title: Santa Maria del Fiore

text: Kupolin sisäpintaa elävöittää 3 600 neliömetriä laaja maalaus, joka esittää viimeistä tuomiota. Sen ovat maalanneet Giorgio Vasari ja hänen oppilaansa Federico Zuccari vuosina 1572–1579.


title: Santa Maria del Fiore

text: Katedraalin kryptassa on Brunelleschin hauta.


title: Jimmy Stewart (kilpa-autoilija)

text: James ”Jimmy” Stewart (6. maaliskuuta 1931 West Dunbartonshire, Skotlanti – 3. tammikuuta 2008) oli skotlantilainen Formula 1 -kuljettaja. Hän oli F1:n kolminkertaisen maailmanmestarin Jackie Stewartin isoveli.


title: Jimmy Stewart (kilpa-autoilija)

text: Jimmy Stewart osallistui Formula 1 -urallaan vain yhteen MM-sarjan Grand Prix -kilpailuun, joka oli hänen kotikilpailunsa Britannian GP. Kilpailu päättyi hänen osaltaan keskeytykseen, eikä hän kerännyt yhtään MM-pistettä. Stewart ajoi lisäksi muissa rata-autoiluluokissa, mutta lopetti ajajanuransa jouduttuaan vuonna 1955 pahaan onnettomuuteen Silverstonen radalla.


title: Jimmy Stewart (kilpa-autoilija)

text: Stewart kuoli 76-vuotiaana 3. tammikuuta 2008.


title: Davian Clarke

text: Davian Clarke (s. 30. huhtikuuta 1976 St. Catherine, Jamaika) on jamaikalainen 400 metrin juoksija.


title: Davian Clarke

text: Clarke osallistui ensimmäisiin aikuisten arvokisoihinsa Göteborgin MM-kisoissa 1995, joissa hän karsiutui 400 metrin välierissä ajalla 45,58 mutta sai hopeaa 4 × 400 metrin viestijuoksussa. Seuraavana vuonna Atlantan olympialaisissa hän sijoittui 400 metrillä seitsemänneksi ja juoksi Jamaikan 4 x 400 metrin viestijoukkueessa, joka voitti olympiapronssia. Ateenan MM-kisoissa 1997 Clarke karsiutui henkilökohtaisessa kilpailussa välierissä ajalla 45,07, mutta voitti viestissä MM-hopeaa. Hän voitti viestin MM-hopeaa myös Sevillan MM-kisoissa 1999. Sekä Ateenassa että Sevillassa Jamaikan joukkue nousi pitkässä viestissä yhden sijan ylöspäin Yhdysvaltain joukkueen hylkäyksen jälkeen. Sydneyn olympialaisissa 2000 Clarke selviytyi välieriin, jossa keskeytti. Lissabonin sisäratojen MM-kisoissa 2001 hän karsiutui välierissä.


title: Davian Clarke

text: Clarke voitti vuonna 2003 viestin MM-kultaa Birminghamin sisäratojen MM-kisoissa ja MM-hopeaa Pariisin ulkoratojen MM-kisoissa. Hän osallistui Pariisissa henkilökohtaiseen kilpailuun, mutta karsiutui alkuerissä. Seuraavana vuonna Clarke voitti ensimmäisen henkilökohtaisen arvokisamitalinsa voittamalla hopeaa Budapestin sisäratojen MM-kisoissa. Hän oli samoissa kisoissa mukana voittamassa viestikultaa. Hän sijoittui samana vuonna Ateenan olympialaisissa kuudenneksi ajalla 44,83 ja seitsemänneksi. Hän voitti jälleen viestissä MM-pronssia Helsingin MM-kisoissa 2005. Moskovan sisäratojen MM-kisoissa 2006 hän oli neljäs ja Kansainyhteisön kisoissa samana vuonna viestissä kolmas. Kisojen henkilökohtaisella matkalla hän karsiutui välierissä.


title: Pekka Paavola

text: Pekka Kalervo Paavola (s. 3. elokuuta 1933 Tampere) on tamperelainen kunnallispoliitikko. Koulutukseltaan Paavola on lakimies.


title: Pekka Paavola

text: Paavola valmistui Helsingin yliopistosta oikeustieteen kandidaatiksi vuonna 1960 ja sai varatuomarin arvon vuonna 1961. Hän toimi Tampereen kaupungin lakimiehenä vuosina 1960–1965, kaupunginsihteerinä vuosina 1965–1969 ja kaupunginjohtajana 1969–1985, sekä oikeusministerinä vuonna 1972 Paasion II hallituksessa. Ministerinä Paavola oli SDP:n edustajana.


title: Pekka Paavola

text: Paavola tuli Tampereen kaupunginjohtajaksi hänen edeltäjänsä Erkki Lindforsin menehdyttyä vaikeaan munuaissairauteen ja sai tältä perinnöksi muun muassa Särkänniemi-projektin loppuunsaattamisen, johon kuului vuonna 1971 valmistunut näkötorni Näsinneula. Projekti ei nauttinut kaikkien tamperelaisten kannatusta, vaan osa kaupunkilaisista kritisoi sitä voimakkaasti. Paavolan mukaan Särkänniemi maksoi kuitenkin siihen sijoitetut summat takaisin 1980-luvun alkuun mennessä.


title: Pekka Paavola

text: Toimiessaan Paasion vähemmistöhallituksen eli ns. nappulaliigan oikeusministerinä keväällä 1972 Paavola esitti ensimmäisenä julkisesti ajatuksen presidentti Urho Kekkosen vuonna 1974 päättyvän virkakauden jatkamisesta eduskunnan säätämällä poikkeuslailla.


title: Pekka Paavola

text: Paavola erosi Tampereen kaupunginjohtajan tehtävistä Noppa-jutun tutkimusten aikaan vuonna 1985. Oikeus katsoi Paavolan syyllistyneen muun muassa hyödyttämistarkoituksessa tehtyihin virkarikoksiin ja tuomitsi hänet 10 000 markan sakkoihin.